text:
panggonan kang dipercaya nduweni kakuwatan utawa daya-daya mistik kang gedhe. Masyarakat percaya yen tumeka ana ing panggonan kasebut apa kang dadi kekarepan bisa kawujud, salah sijine yaiku golek pesugihan. Yen jaman biyen panggonan kramat kerep didadekake panggonan tapa utawa semedi kanggo golek elmu kang adi luhung.
"Iya, ananging saliyane nulung ana carita kang kasutuw ing sajeroning masarakat yaiku jim mesjid seneng ngelih wong kang turu ing jero lan ngarepe panggon imam (Andri, 26 Desember 2017)."
"Iya, wong Jawa nduweni kapitayan anane limang jinis bangsa alus kuwi. Nanging tumraping wong Jawa uga percaya anane lelembut kang sinebut "wali". Wose Nalika ana bocah cilik dolanan barang landhep wong tuwane mesthi kandha, "ati-ati yen mengko ana wali liwat mundhak kesampluk temenan (Andri, 26 Desember 2017)."
Jim langgar mujudake jinise bangsa alus kang manggon ing langgar, lan kagolong jim kang apik ora ngganggu manungsa, nanging kerep menehi pitulungan marang manungsa kang nduweni kapribaden kang apik. Responden Andri ngandharake yen jim ora mung nulung, nanging kerep nduweni sipat kang jail marang manungsa. Ana salah sawijining crita kang diandharake ngenani crita kasutuw jroning masyarakat. Jim kasebut seneng nggodhani wong kang turu ana ing masjid utawa langgar, wong kang turu kerep dipindhah ana ing njero lan ngarepe panggonane iman.
**PANUTUP**
Asile panliten ngenani bab kapitayan marang bangsa alus kang ana sajrone crita misteri *Nginceng Donyaning Lelembut* (dicekak NDL) diriput dening ST. Sri Emyani, lan saka kanyatan ing bebrayan. Bab kapitayan kang tinemu sajrone cermis NDL, ana telung perkara, yaiku (1) kapitayan bab ana lan wujuding bangsa alus, (2) kapitayan bab watak lan pangwasane bangsa alus, (3) kapitayan bab sosio kultural/budaya.
Kapitayan bab anane bangsa alus ngandharake yen bangsa alus sejatine ana lan nyata ing jagad gumelar, nanging wujude ora kasamurupan tan kasat miripat, manggon ing alam gaib. Kapitayan wujudang bangsa alus diperang dadi telu, yaiku lelembut (jim lan peri), memedi (wewe, genderuwo, lan pocong), lan thuyul.
Watak positif bangsa alus nuwuhake tumindak apik, yaiku menehi pambiyantu lan pangeling-eling manungsa. Watak negatif bangsa alus mujudake tumindak ala, yaiku ngganggu katentremane manungsa. Kapitayan bab pangwasane bangsa alus nuwuhake tumindak-tumindak, yaiku pambiyantu (ngasilake elmu pengasihan, kasekten, kesagahan bangsa alus marang panjaluke manungsa); piweling bangsa alus kanggo manungsa kang ala; lan piukumane bangsa alus.
Bangsa alus mujudake titahe Gusti Kang Murbeng Dumadi, ora bisa ditampa dening panca indriya. Bangsa alus uga minangka kanyatan faktaul ing panguripan, bisa tuwuuh saka proses interaksi rasa pangrasa antarane manungsa lan bangsa alus. Jaman saiki uga isih ana saperangan masyarakat kang nduweni kadigdayan linuwih, lan meruhi bab bangsa alus kanthi cetha. Sejatine panguripan, tumindake, watak bangsa alus iku padha karo manungsa. Bangsa alus bisa weruh apa kang ditindakake manungsa, nanging manungsa biyasa ora bisa meruhi bangsa alus. Kadigdayan wong kang pinilin saka Gusti, nduweni kapitayan padha kang kaya kang ana ing crita misteri NDL. Bangsa alus wujude akeh banget, kayata jinis lelembut, memedi, dhemit, thuyul, dhayang, lsp.
Gusti kang Murbeng Dumadi nyiptakake jagad lan saisine kanthi rong perkara, kayata ana padang lan peteng, ana lanang lan wadon, uga ana jagad kang nyata (manungsa) lan jagad kang ora katon (bangsa alus). Perkara kasebut mujudake kuwasaning Gusti kanggo ngeimbangake kahanan kang ana ing donya. Gusti nyiptakake manungsa lan bangsa alus kanthi kanthi wujud kang beda, nanging tujuwan.
Tujuwan kang padha antarane manungsa lan bangsa alus yaiku nyembah lan ngibadhah marang Pengeran. Ngibadhah marang Gusti kanggo pedoman urip, supaya antuk berkah lan patunjuk kang apik saka Gusti, kanthi cara nindakake bab kang diprentahana lan ngadohie bab kang dilarang. Mula manungsa kudu bisa njaga tata krama, salah bawa, lan ngati-ati sadurunge nindakake pakaryan supaya ora nganti ngrugekake awake dhewe utawa wong liya
Pamrayoga
Adhedhasar asiling panliten kang wis ditindakake, bakal diwedharake saperangan pirembugan kang dadi pamrayoga saka panliten iki. Panliten iki mujudake panliten kang isih adoh saka kasampurnan, amarga isih ana perangan kang durung bisa kawedhar kanthi gamblang. Panliten ngenani kapitayan marang bangsa alus sajrone crita misteri NDL anggitane ST. Sri Emyani iki isih ana kekurangan lan kaluputan, mula panliten nduweni pangajab yen panliten bacute bisa ditindakake kanthi sampurna. Pamrayoga iki umume katujokake kanggo bebrayan jawa, mligine para pamaca lan panliti sabanjure kang arep ngawee.
DAFTAR PUSTAKA
Aminuddin. 2013. *Pengantar Apresiasi Karya Sastra*. Bandung: Sinar Baru Algesindo
Darni, D. (2011). *Eksistensi Roman Sacuwil dalam Sastra Jawa Modern*. ATAVISME, 14(2), 254-267.
Denny. 2017. *Pengertian dan Gambaran Peri*. (online) _URL_ diakses 2 Maret 2017 pukul 10.28 WIB.
Departemen Pendidikan dan Kebudayaan. 1996. *Kamus Besar Bahasa Indonesia*. Jakarta: Balai Pustaka.
Emyani, ST. Sri. 2013. *Nginceng Donyaning Lelembut Kumpulan Crita Misteri*. Tulungagung: Paramarta Triwida.
Endraswara, Suwardi. 2013. *Metodeologi Penelitian Sastra*. Yogyakarta: Pustaka Widyatama.
______. 2006. *Mistik Kejawen: Sinkretisme, Simbolisme, dan Sufisme dalam Budaya Spiritual Jawa*. Yogyakarta: Narasi
Geertz, Chifford. 1989. *Abangan, Santri, Priyayi Dalam Masyarakat Jawa*. Terjemahan Aswab Mahasin. Jakarta: Pustaka Jaya
______. 1995. *Kebudayaan & Agama*. Terjemahan Dr.Budi Susanto SJ. Yogyakarta: Kanisius.
Gumilar, Setia dan Sulasuman. 2013. *Teori-Teori Kebudayaan (teori hingga aplikasi


êdhe dhewe. Pangarange Tarsan, yaiku anak manusa kang diopèni ing kêthèk bangkokan E.R. Burroughs, kuwi pirang-pirang taun manggon ana ing alas ing Aprikah, prêlu nyinau uriping kêthèk, malah jarene nganti bisa wawan gunêm karo kêthèk. Ana manèh juru ngarang bôngsa Swid, kalane arêp ngarang carita kuna ing Eropah, nalikane gamane isih watu, banjur manggon ana ing alas tanpa mênganggo tur mung sangu gêgaman watu nganti sataun lawase.
Garèng: Wadhuh, hla nèk ngono iya angèl bangêt anggone arêp niru. Ewadene upama aku dadi juru ngarang, mêksa ana uripe juru ngarang sing wis kasuwur ing jagad, kang gampang anggonku arêp niru, yaiku juru ngarang Prasman kang aran Emile Zola, ing sarèhning sing dicaritakake mung bôngsa Rusiah-Rusiah bae, pawitane rak anggêre royal bae, rak mêsthi bisane.
Petruk: Hara, rak banjur salah wèsêl. Dumèhane sing didongèngake juru ngarang mau sing akèh bab-bab kang sinarawèdi, banjur dianggêp yèn sangune royal. Ing ngarêp aku rak wis kôndha, juru ngarang kuwi yèn arêp gawe cacritan, sabisa-bisa kudu nalitèkake apa sing arêp dicaritakake, dene yèn ora bisa nalitèkake dhewe, ana dalane liya, upamane bae sarana takon-takon marang wong sing wis tau nglakoni utawa ngalami, kaya ta: arêp nyaritakake abote wong kontrak nyang
--- 691 ---
Dhèli, têmtune arêp anglakoni dadi kontrak dhewe kangelan, kuwi iya banjur takon marang wong-wong sing wis tau nglakoni kontrak nyang Dhèli. Takone mau aja mung nyang wong siji bae, nanging nyang wong pirang-pirang, awit nèk mung nyang wong siji bae, bisa uga banjur diwuwuh-wuwuhi utawa dikurangi, kang bisa anjalari caritane kurang utawa kêladuk.
Garèng: Iya, iya, wis ngrêti aku, dadi wong arêp ngarang buku kuwi kudu nalitèkake apa sing arêp dicaritakake utawa takon-takon marang wong-wong sing wis tau nglakoni. Hla, saiki aku arêp takon manèh, nalikane durung môntra-môntra ana kapal silêm, kapal mabur, kuwi ana juru ngarang bôngsa Prasman, yaiku Jules Verne ngarang dongèng-dongèng sing gêgayutan karo masin mabur utawa kapal silêm, nganti anggone anggambarake bab loro kiyi cêtha wela-wela bangêt, hara, apa dhèwèkne mau iya wis tau nglakoni nunggang masin mabur utawa kapal silêm. Ing môngka ing ngarêp rak wis tak kandhakake, nèk jaman samono kuwi durung paja-paja ana bêkakas loro kiyi. Nèk takon-takon sing ditakoni bae sapa, apa iya bêndara-bêndara malaekat.
[Grafik]
Gambaripun suwargi Tuwan Jules Verne.
Petruk: Lo, yèn tumrap juru ngarang iki pancèn kêna diarani wong rada anèh, yèn cara Jawane kêna diarani: wong waskitha utawa wêruh sadurunge winarah.
Garèng: Wèyèh, ngêndi ana wong wêruh sadurunge winarah, rak banjur sugih phulus sanalika, awit yèn tuku lotre banjur wêruh nomêre sing bakal narik f 150.000.- aku kok ora pati ngandêl, dhing.
Petruk: Ya kêna kowe ora pati ngandêl. Nanging apa kowe lali, yèn juru ngarang bôngsa Jawa ya ana sing kaya mangkono, kaya ta: layang jôngka karangane Prabu Jayabaya lan layang Kalatidha karangane Radèn Ngabèi Rônggawarsita, genea kathik bisa nyaritakake lêlakon sing durung kalakon. Hara, kapriye saka pamikirmu.
Garèng: O, iya, dhing, bênêr kandhamu. Saiki aku wis trima ngalah. Mung bae coba aku saiki kandhanana, sarèhning sumurupanku kurang, kapriye cara-carane gawe karangan sing mêsthi bisa katampan saupama diaturake marang Bale Pustaka, kang sabanjure dadia wacan umum.
Petruk: Bab kiyi liya dina bae dak caritani sing nganti talêsih.
--- 692 ---
Pêthikan saking Sêrat-sêrat Kabar Sanès
Indhonesiah
Paduka Tuwan W.P. Hillen.
Paduka Tuwan W.P. Hillen, warga rad Indhia ingkang ngêmban dhawuh parentah supados nitipriksa kawontênan-kawontênan ing Dhigul nginggil, kadugi benjing tanggal 10 Juli ngajêng punika badhe kondur dhatêng tanah Jawi.
Pawartos Marinê.
Kaangkat wiwit tanggal 1 Mèi 1930, Martijan (15.371), Matrus klas II dados matrus kok saha H. Lintjewas (562), matrus montir dados kopral montir.
Kaangkat wiwit tanggal 1 Juni 1930 Lenggo, matrus op mèstêr dados kopral op mèstêr.
Sambêtan tilpun radhio kalihan nagari mônca.
Wontênipun sambêtan tilpun radhio saking tanah Jawi kalihan Inggris Schotland saha Wales langkung Amsterdam wiwit tanggal 23 Mèi punika kabikak tumrap umum. Embalanipun inggih punika tumrap 3 mênit ingkang kawitan 63 rupiyah, salajêngipun tumrap samênit-mênitipun 21 rupiyah.
Tuwan Tamrin sampun wangsul saking Sumatra.
Kala tanggal 23 Mèi ingkang kapêngkêr Tuwan Tamrin sampun wangsul saking anggènipun tindak lêlana dhatêng Sumatra. Pangandikanipun, anggènipun lêlana wau ingkang perangan pulitik sae wohipun, ing pundi-pundi sampun kabangun komite-komite minôngka ngêmpalakên arta kangge bôndha kabangsan (samangke sampun wontên 6000 rupiyah). Têtela ing Sumatra wontênipun raos pulitik ugi gêsang, ing pundi-pundi katingal angandhut raos kabangsan, ing Sumatra sisih kilèn punapadene ing Sumatra sisih wetan. Ing bab wohing panitipriksanipun badhe kaajêngakên wontên ing rad kawula.
Ewah-ewahan tumrap pangajaran pribumi.
Kados ingkang sampun kawartosakên dya parentah sampun tampi usul-usul murih wontênipun pangajaran ingkang mawi dhêdhasar kilenan tumrap bôngsa pribumi kaewahana saha katindakna wiwit wulan Juli 1931. Miturut pawartos Aneta kala tanggal 24 Mèi ingkang kapêngkêr bab wau sampun karêmbag wontên parêpatan rad Indhia.
Konpêrènsinip


text:
, serta meh saben wonten ingkang pinanggih temtu wonten pitembunganipun makaten: sakwehta dewata prasiddha mangraksang kadatwan çri maharaja i mdang i bhumi mataram, tegesipun: dhuh para jawata ingkang sami rumeksa ing kadhaton kagunganipun sang nata ing negari Medhang ing bumi Mataram.
Katitik saking misuwuring nagari Medhang ing bumi Mataram ingkang mboten ical ngantos dumugi sapriki teksih wonten pengetanipun, yen ta ing kala kinanipun sanget sampun nate wonten nagari ingkang nama Majapahit, ingkang kawentaring namanipun mboten kantun kaliyan nagari Mataram, sapriki temtu taksih wonten tilas-tilasipun.
Sanadyan tandha saksi ingkang sampun kaandharaken wau mboten santosa ewasamanten mboten saged nyudakaken kekahing
pangandelipun dhateng adeging nagari Majapahit ingkang kasebut ing Pararaton.
Para nata ingkang sami jumeneng ing nagari Majapahit, cariyosing serat-serat mboten sami. Wondene pratelanipun kados ing ngandhap punika:
Miturut Serat Sejarah ingkang asalipun saking Surakarta, titilaran saking Gusti Kangjeng Ratu Hamengkubowono, garwa Dalem Ingkang Sinuhun Kangjeng Sultan Hamengkubowono kaping VI ing Ngayogyakarta, putra Dalem Ingkang Sinuhun Kangjeng Susuhunan Pakubuwana kaping VIII ing Surakarta.
1. Raden Bratana, dereng jujuluk Brawijaya.
2. Raden Brakumara, dereng jujuluk Brawijaya.
3. Raden Hadaningkung, inggih Arya Adiwijaya, jujuluk Brawijaya I.
4. Raden Hayamwuruk, inggih Harya Partawijaya, jujuluk Brawijaya II.
5. Raden Harya Martawijaya inggih Lembu Amisani, jujuluk Brawijaya III.
6. Raden Siwaya, inggih Raden Bra Tanjung, jujuluk Brawijaya IV.
7. Raden Alit, inggih Angkawijaya, jujuluk Brawijaya V.
Miturut Serat Momana:
1. Prabu Susuruh, inggih Brawijaya I, Dewapati, Senapati ing Ngalaga, 1301 - 1310.
2. Raden Bra Kusuma, inggih Brawijaya II, 1310 - 1325.
3. Raden Udaningkung, inggih Angkawijaya, Brawijaya kaping III, 1325 - 1329.
4. Ratu Ayu Kencanawungu, 1329 - ....... ?
5. Raden Damarwulan, jujuluk Brawijaya kaping IV, lajeng magawan, 1337.
6. Lembu Amisani, jujuluk Brawijaya kaping V, 1337 - 1341.
7. Jaka Bra Tanjung, jujuluk Brawijaya kaping VI, 1341 - (?) ing tahun 1400, bedhahing nagari Majapahit, Prabu Brawijaya lajeng lolos saking nagari sagarwaputra.
Miturut pengetan saking Serat Babad ingkang kawedalaken
dening Tuan Rafles, asalipun saking tilas Bupati ing Demak, Kyai Adipati Hadimanggala ingkang kapacak ing Serat Pararaton, tembung Walandi ing kaca 174
1. Jaka Suruh, Brawijaya I ing tahun 1301.
2. Brawijaya II
3. Brawijaya III
4. Brawijaya IV
5. Brawijaya V ing tahun 1381.
Sanesipun malih:
1. Raden Tanduran ing tahun 1221
2. Bra Kumara
3. Hardiwijaya
4. Mertawijaya
5. Angkawijaya.
Miturut Serat Pararaton:
1. Raden Wijaya, Prabu Kertarajasa (Jayawardhana) _PHONE_.
2. Kalagemet, Prabu Jayanagara, 1217 – 1250.
3. Bre Kahirupan II, Prabu Putra I (Jayawisnuwardhani) 1250 – . . . ?
4. Hayamwuruk, Prabu Rajasanagara, Sanghyang Wekasing Suka, Janeswara, ? – 1311.
5. Hyang Wisesa, Prabu Ajiwikrama, 1311 – 1322.
6. Dewi Suhita, Prabu Putri II, 1322 – 1351.
Tanpa Ratu, 1351 – 1359.
7. Bre Daha IV, Prabu Putri III, 1359 – 1369.
8. Bre Tumapel IV, Prabu Kertawijaya (?) 1369 – 1373.
9. Bre Pamotan II, Prabu Rajasawardhana 1373 – 1375.
Tanpa Ratu, 1375 – 1378.
11. Bre Wengker III, Prabu Hyang Purwawisesa, 1378 – 1388.
12. Bre Pandhansalas III, 1388 – 1390 (?).
Miturut Serat Babad ingkang kawed'alaken dening Tuan Raffles, asalipun saking Kangjeng Panembahan Natakusuma ing Sumenep (Madura):
1. Jaka Susuruh, Brawijaya, 1158
2. Prabu Anom
3. Udaningkung
4. Prabu Kencana, garwa Damarwulan.
5. Lembu Amisani
6. Bra Matunggung
7. Raden Alit, Brawijaya
Sami-sami ratu ing Majapahit, kejawi Raden Wijaya (Sri Ker-tarajasa), ingkang misuwur miwiti yasa kraton ing Majapahit, sang Prabu Hayamwuruk inggih Sri Rajasanagara, utawi Sanghyang Wekasingsuka, putranipun sang Prabu Putri Jayawisnuwardhani, asmanipun kalebet miwusur piyambak. Binantonan dening apatih Mangkubumi Gajahmada, ingkang pinasrahan ngasta bang-bang aluming praja tuwin manca nagari sadaya. Dhasar patih wicaksana, putus ing saliring weweka, mumpuni dhateng kridhaning pangreh praja, mboten kewran dhateng agal lembat. Kawentaring asmani-pun sang Prabu babasan angebaki jagad. Kya Patih tansah ambudi ngelar jajahan. Sabakdaning tilaripun apatih Gajahmada, sang Prabu Hayamwuruk teksih andumugekaken serta ngampungaken pangelaring jajahan ngantos dumugi ing Nusantara, inggih punika kapulowan tanah sabrang ingkang kalebet ing peranganipun Insulinde ing jaman sapunika.
Sang Prabu ageng karatonipun, punapa malih kawanteranipun sang prabu saha kyana patih Gajahmada ngantos kalebetekaken ing Prapanca ingkang rampungipun kala ing tahun Çaka 1287, saminipun ing tahun Walandi 1365 dening Empu Tantular\(^1\), kasebut ing kidung pangalembana Negarakertagama tumrap ing sang kakalih wau.
Awit saking Aru ing tanah Sumatra sarta Pahang, tuwin Tumasik ing Újungtanah inggih punika Singapura ing tanah Malaka, punapa dene Tanjungpura inggih punika Matan ing tanah Borneo ingkang sisih kidul kilen, mangetan dumugi ing Seram, kapulowan Gqrong (gorom), sarta ing Dompo ing tanah Sumbawa, sami kabawah ing Majap

dataset: HuggingFaceFW/finepdfs


text:
uk, teka dhaerah-dhaerah tingkat Kecamatan, aju nguncup nang wilayah hang pirang kecamatan. "Nah, engko hang tampil ring Gesibu yaiku para juwara teka dhaerah-dhaerah mau. Lomba iki bener-bener kanggo lare-lare sekolah, merga ana muatan pendidikane. Supaya lare-lare mau ngerti basa Using, masiya ngomong sing bisa naming kadhung tau nembang Basa Using sithik akeh engko ya gelem sinau," pungkas Dokter Taufik. (HS)
Seblang Olehsari Lancar ring Taun Iki
Taun iki ring ulan Syawal 1440 H, Seblang ring Desa Olehsari dianakaken maning. Adat iki dianakaken ana ring Desa Olehsari Kecamatan Glagah Kabupaten Banyuwangi angger-anger ring ulan syawal. Ritual iki digelar merga wis dadi adat hang wis dilakoni turun-temurun ring kono.
Seblang dikarepaken dadi ucap syukure masyarakat desa sak dawane setaun wis bias urip aman lan tenterem. Susi Susanti lare Dusun Krajan desa Olehsari kedapuk dadi seblange ring taun iki. Susi wis ngelakoni rong taun iki dadi seblang. Beda amb i taun sakdurunge seblange magih ana alangan ndadine. Alhamdulillah taun iki diparingi lancar nana alangan.
Sakdawane pitung dina Susi Susanti hang sedina-dinane magih sekolah ana ring SMK kelas 11 iki ngelakoni dadi seblang. Seblang kelebon arwah leluhure desa hang dipercaya dadi danyange desa. Sakdawane pitung dina sakat tanggal 8 ulan Juni sampek tanggal 14 ulan Juni 2019 Susi ndadi kesusupan arwah leluhur.
Nganggo omprok pupus godhong gedhang lan
Seblang
kembang nganggo tapih Susi mangkat njuget ambi merem ana ring pentas. Dina Kemis dadi dina hang pungkasan. Seblang digawa ider bumi nyang dalan-dalan ring desa Olehsari. Ring panggonan-panggonan perapatan seblang mandheg lan njuget ring kana. Hang dikarep desa iku nana maning alangan kanggone taun hang arep teka.
Mari Ider bumi, Seblange balik maning nyang panggonane ring panggung hang diubengi jajang ring desa Olehsari iku. Sakteruse seblang ngelakoni wayah "Tundik" yaiku ngoncalaken sampur nyang penonton. Wong hang ketiban sampur kudu gelem njuget ambi seblang. Kadhung penontone nolak iku bias dadi balak anggone hang nolak. Lan maning Roh leluhur bakale ngambul lan sing gelem nerusaken adat maning.
Sedina-dinane Susi iki magih sekolah ring SMK PGRI Banyuwangi magih kelas 11 jurusan Pemasaran. Taun iki nyatane Susi sing ana alangan paran-paran. Mari dikutugi, diwacakaken japa-mantra, tabuhan lan gendhing diangkati Susi aju temebluk kelebon arwahe leluhure wong Olehsari. Kabeh uwong padha lega. Leluhur nyatane gelem nerima Susi dadi Seblang. Sakteruse Susi ndadi saklawase pitung dina dienggo
ngelakoni adat Seblang iki. Sakdurunge embahe Susi uga bengen dadi seblang. Biyasaha turunan seblang mesthi kepilih dadi seblang maning. Kanggone Susi iki seblang hang wis kapindho dilakoni. Setaun engkas iyane mesthi ngelakoni Seblang hang pungkasan, merga sakteruse wis diganti nong peneruse hang mesthine magih garis turune seblang.
Wayah gendhing Kembang Dirma Seblang adol kembang. Kabeh penonton padha rebutan nuku kembang. Kang hang percaya Kembang iku bias dadi piyandel lan kekuwatan kanggone wong tani makene bias dienggo tandur-tandur makene sing ana penyakit. Kanggone perawan bias dadi penarik supaya gelis gancang payu laki, lan liyan-liyane. (Syaiful)
Kabupaten Banyuwangi iki wilayah hang ana ring pucuk wetan pulau Jawa, saiki diwени tetenger kelawan aran: *Sun rise of Java*. Panggonane ana ring pesisir wetan hang mujur teka kidul sampek ngalor. Panggonan geografis *strategis* yaiku 7.43–8.46 Lintang Selatan lan 113.53–114.38 Bujur Timur. Daratan hang dhuwur antarane 25–100 ring ndhuwure banyu segara, ndadekaken kabeh tanahe subur lan sugih sumber alame.
Banyuwangi uga diubengi gunung-gunung hang magih aktip lan produktip hang malang lan mujur ring pinggir kulon sakat elor sampek ngidul. Iki kabeh ndadekaken panggonan ring sak ubengane gunung dadi tanah hang subur lan sugih tetanduran. Sing salah bengen kadhung bangsa penjahah kepingin nguwasani daerah iki.
Perkebunan lan sesawahane bisa tandur terus merga panggonan iki sing tau kurang banyu. Rasan-rasane wong Banyuwang sing
kebiyasaan njaga tanah lan tandurane makene sing longsor lan sing dipangan banyu biyasahe naganggo wit-witan kayata wit jajang iki.
Panggon geografis Banyuwangi hang disadhari pisan ambi para tani dienggo nandur jajang ring kebonan lan sawahe. Sakliyanе bisa dienggo nahan lemah makene sing longsor tanduran iki uga kuwat dienggo nahan banyu teka rembesa. Nyimpen banyu rikala usum udan lan bisa nggedhekaken sumber rikala usum ketiga. Sumber-sumber hang parek ring wit-witan jajang biyasahe sing gampang garing kadhung wayah usum panas sing ana udan.
Nandur jajang pancen sing kaya nandur tanduran liyane, sing kathik dijaga lan disiram saban dinane, mula iku tanduran jajang ring Banyuwangi gampang ditemoni ring endi bain ana kebonan lan tanah sawahan mesti ring kono ana wit-witan jajang.
Sing adoh teka iku, kebutuhan nyang hang aran jajang anggone wong Banyuwangi wis meh sing keneng ditinggal. Mulai nggawe pager, nggawe kandhang kanggo rerawatane, sampek nggawe pondhokan lan umah kabeh teka jajang iki.
**Angklung Dienggo Undang-undang**
Sakat jaman bengen unen-unen hang asale teka jajang iki wis dienggo masyarakat Banyuwangi dienggo ngumpulaken wong-wong. Hang gampang bain umpamane penthongan. Penthongan hang dipasang ana ring gerdhu-gerdhu utawa pondhok-pondhok diunekaken dienggo nyeluk uwong hang ana ring kadohan supaya bisa mara lan ngerteni kekarepane hang ngunekaken penthongan.
Angklung paglak hang diunekaken teka paglak ndhuwuran bisa dadi tetenger
kadhung ring sawah iku ana wong panen utawa ana wong kerja bakti. Karepe wong hang ana ring kadohan bisa ngerteni lan bisa dikabari.
Gotong royong lan kerja bakti sakat bengen wis diugemi wong Banyuwangi dadi kegiyatan hang mesthi dilakoni. Umpamane panen ring


text: Javanese Apa sampeyan ora uga? [edit]

config: jv


text: Walangsanga kuwe salah siji desa nang kecamatan Moga, Kabupaten Pemalang, propinsi Jawa Tengah, Indonesia.

dataset: wikimedia/wikipedia


text:
Dukuhturi, iku désa ing Kacamatan Ketanggungan, Kabupatèn Brebes, Provinsi Jawa Tengah, Indonésia.
Uga delengen
 Ketanggungan, Brebes
 Kabupatèn Brebes
Pranala njaba
 Situs Resmi Kabupaten Brebes
 Situs Resmi Bappeda Kabupaten Brebes
 Situs Resmi SCBD Kabupaten Brebes
 Situs resmi warga Brebes


Bagian paling angel dadi jomblo ki mung siji: menentukan pilihan arep karo sing ndi. *pasangrainyenyengit
Sejatine wong sing pacaran kui lah wong sing ora payu. Ha mung arep melampiaskan napsu we kok ndadak pacaran. Kalah canggih karo sing jomblo
Begitulah pacaran, endingnya akan pegat juga.
Nek pancen ono sing langgeng pacaran, kui mesti yo mung mergo kepepet. Raiso golek sing luwih ayu/ganteng tinimbang pacare sing saiki :))
Ora kober nyelengi dinggo tuku barang sing dipingini, mergo duite entek dinggo ngopeni pacar.
Kui pacar po hansip je? kok over protektif banget. Jelas
Anjing menggonggong kafilah berlalu, pacar merongrong mesti ndasmu sing ngelu.
Kaum pacaran ki mung iso nggaya nek pas iseh pacaran. Nek wes dipegat yo mung iso meneng, ndepis, melas, mimbik2 dan mengobral curhatan.
Anjing menggonggong kafilah berlalu, pacar merongrong mesti ndasmu sing ngelu.
Pacaran: dipegat. LDR: diselingkuhi. Jomblo: dicari-cari.
Pacaran ki pilihane mung 2: dipegat utowo selingkuh. Nek jomblo jelas pilihane luwih akeh.
Pacaran: bingung milih klambi sing arep dinggo ngedate. Jomblo: bingung milih bribikan sing ndi sing arep dijak ngedate.
Percumah skripsi lancar nek tetep dijajah karo pacar.
Melas tenan sing do gelem nglakoni LDR, hubungane ki ora berdasarkan perasaan, tapi mung tergantung sinyal HP.
LDR: nek sinyal HP lancar, engko galau mergo dadi soyo pgn ketemu. Nek sinyale lelet, mesti mung marai padu, njuk pegatan.
Pacarmu ki nek kucinge ngelih langsung ditukokne pakan. Nek koe sing ngelih, yo dijak mangan sih, tapi tetep koe le mbayari.
Pacarmu ki nek kucinge loro lgsg panik & cepet2 digowo ke klinik. Coba nek koe sing loro, paling2 mung dionekke "rasah aleman!"
Pacaran: kucing2an karo wong tuane soale ra diijinke pacaran. Jomblo: kucing2an karo bribikan liyane supoyo adil.


Semangka
Semangka (Citrullus lanatus, suku timun-timunan utawa Cucurbitaceae) iku tanduran mrambat sing asalé saka dhaérah setengah gurun ing Afrika bagéyan kidul.[1]. Tetanduran iki isih sakerabat karo melon (Cucumis melo) lan timun (Cucumis sativus).[1]. Semangka biasa dipanèn wohé kanggo dipangan seger utawa digawé jus.[1]. Wiji semangka sing digaringaké lan disangrai uga bisa dipangan isiné (kotiledon) minangka kuaci.[1].
Kayadéné anggota suku timun-timunan liyané, habitus tetanduran iki mrambat nanging ora bisa mbentuk oyot adventif lan ora bisa mènèk. Jangkauan rambatan bisa nganti welasan meter.[1].
Godhongé mlekuk-mlekuk ing pinggiré.[1]. Kembangé sampurna, awerna kuning, cilik (dhiameteré 3cm). Semangka iku andromonoecious monoklin, yaiku nduwèni rong jenis kembang ing satanduran: kembang jantan, sing mung duwé benang sari (stamen), lan kembang banci/hermafrodit, sing duwé benang sari lan putik (pistillum). [1].Kembang banci bisa ditepungi saka anané bakal woh (ovarium) ing bagéyan bongkote kembang kembang arupa mlenting awangun penjol utawa oval.[1].
Woh semangka kulité atos, wernané ijo pekat utawa ijo enom kanthi larik-larik ijo tuwa. Gumantung kultivaré, daging wohé sing ngandhut banyu wernané abang utawa kuning.[1].
Tetanduran iki cukup tahan swasana garing utamané yèn wis mlebu mangsa pambentukan woh. [1].
Bab lan Paragraf
Kena ing Guna[sunting | sunting sumber]
Semangka rasané seger apa manéh yèn dipangan pas awan.[2] Semangka kalebu woh kang disenengi.[2] Semangka bisa nggawé awak seger lan njaga stamina awak sewengi muput.[2] Panalitén ing Texas, Amerika Serikat ngandaraké yèn semangka nduwéni ''citrulline''. [2] Zat iki bisa mroduksi komponén kang bisa nggawé rélaksasi pembuluh darah, kayadéné yèn para priya ngombé viagra.[2]
Ing kulit semangka uga katemokaké citrullinekang bisa nduwéni réaksi karo énzim ing awak lan bisa malih dadi arginin, yaiku asam amino kang migunani tumprap jantung, sirkulasi darah lan imunitas beréaksi dengan énzim tubuh dan diubah dados arginin, yaiku asam amino kang migunnai tumprap jantung, sirkulasi darah, dan sistem imunitas.[2]
Miturut Bhimu Patil,paneliti lan Diréktur saka A&M's Fruit and Vegetable Improvement Center, arginin bisa ningkataké nitrat oksida kang gawé rélaksasi pembuluh darah, padha kaya Viagra kang bisa ngobati lan ncegah éréksi.[2] Semangka bisa ngrélaksasékaké pembuluh darah tanpa éfék samping.[2] Miturut Patil, nitrat oksida uga bisa ngurangi agina, tekanan darah tinggi utawa hiperténsi, lan kardovaskular.[2] Patil nerangaké kurang luwih 60 persén citruline manggon ing kulit semangka lan uga ing dagingé.[2] Para panaliti uga nemokaké cara kanggo ningkataké citruline ing daging.[2] Panaliti Departemén Pertanian ing Lane, Okla, AS, Penelope Perkins-Veazie, nerangaké yèn citruline ana ing kabéh semangka ananging semangka kuning ngandhut citruline paling akéh.[2] Miturut Perkins dibutuhaké enem semangka kanggo ngéntoké citruline kang cukup kanggo ningkataké arginin.[2]
Yèn kakéyan mangan semangka bisa nyebabaké urin kang cacahé akèh saéngga kerep ning kamar mandi.[2] Semangka kalebu diuretik kang bisa kanggo terapi kanggo pasién ginjal sadurungé térapi dialisis.[2] Parkins uga nerangaké yèn kadar glukosa semangka bisa mlebu ing pembuluh darah.[2]
Citrulline lan arginin uga bisa kanggo obat penyakit obese lan diabetes tipe 2.[2] Saliyané iku, Citrulin uga ana ing tanduran liyané kayata timun lan bléwah.[2] Citruline kang ana ing timun lan bléwah cacahé luwih sithik tinimbang kang ana ing semangka.[2] Saliyané iku zat iki uga ana ing protéin susu kaséin.[2] Miturut Perkins, Citruline paling akéh ditemokaké ing wiji kenariref name="internet1"/> Ananging kenari rasané pait lan jarang wong kang seneng mangan.[2]
Kajaba ngandhut vitamin C semangka uga vitamin A kang cukup.[1]. vit A mlebu golongane anti oksidan yaiku sat kang bisa nglawan kanker.[1].
Nandur[sunting | sunting sumber]
Semangka kalebu tanduran kang akéh gunané awit ngandhut banyu kang akéh lan serat.[3] Cara nandur semangka bisa saka wijiné. Ditandur ing lemah kang akéh humusé.[3] Kang kudu digatékaké, jarak tanduran siji lan sijiné kudu rada adoh supaya wohé bisa akéh.[3] Semangka kalebu pala kesimpar kang uripé mrambat ing lemah.[3] Saliyané jarak tandur kang kudu diatur, kahanan iklim lan curah hujan uga prelu digatékaké,[3]
Hasil olahan Semangka[sunting | sunting sumber]
Semangka bisa dipangan langsung lan uga digawé jus.[4] Saliyané iku semangka uga bisa digawé ]puding semangka.[4] Nanging yèn ngolah semangka luwih becik ora nganggo gula utawa sirup, susu, utawa krim kang cacahé akéh.[4] Bahan-bahan mau bisa ngrusak zat-zat nutrisi kang ana ing semangka.[4]
Jinis lan bentuk[sunting | sunting sumber]
- semangka ireng[5]
- semangka kuning[5]
- semangka abang[5]
- semangka orén[5]
- semangka bunder[5]
- semangka kotak[5]
- semangka lonjong[5]
- semangka piramid[5]
Galeri[sunting | sunting sumber]
Cathetan suku[sunting | sunting sumber]
- ^ a b c d e f g h i j k l Jaya baya.2002.hal 18
- ^ a b c d e f g h i j k l m n o p q r s t u (id)[1](dipunundhuh tanggal 15 April 2011)
- ^ a b c d e (id)[2](dipunundhuh tanggal 15 April 2011)
- ^ a b c d (id)[3](dipunundhuh tanggal 15 April 2011)
- ^ a b c d e f g h (id)[4](dipunundhuh tanggal 15 April 2011)


Persikota Tangerang
Persatuan Bal-balan Indonesia Kota Tangerang (dicekak kanthi jeneng Persikota utawa Persikota Tangerang) yaiku salah sijine klub kang ana ing tlatah Indonésia bal-balan kang ndhuweni markas ana ing Tangerang. Tim diparapi Bayi Ajaib punika dibiyantu dèning kelompok pandukung sorak (suporter) Banteng Mania.
Bab lan Paragraf
Prestasi[sunting | sunting sumber]
- Liga Indonésia 1995/1996 : Jawara Divisi Loro
- Liga Indonésia 1996/1997 : Jawara Divisi Siji
- Liga Indonésia 1997/1998 : Rengkeng 3 Divisi Utama tlatah Tengah (Liga dibubarake)
- Liga Indonésia 1998/1999 : 10 Besar Divisi Utama (Jawara grup C tlatah tengah)
- Liga Indonésia 1999/2000 : Semifinal Divisi Utama (rengking 3 tlatah Kulon)
- Liga Indonésia 2001 : Rengking 5 Divisi Utama tlatah Kulon
- Liga Indonésia 2002 : Rengking 6 Divisi Utama tlatah Kulon
- Liga Indonésia 2003 : Rengking 6 Divisi Utama
- Liga Indonésia 2004 : Rengking 5 Divisi Utama
Dhaptar Pemain[sunting | sunting sumber]
Liga Indonésia 2007[sunting | sunting sumber]
Cathetan: Gendéra nuduhaké tim nasional pemain miturut peraturan FIFA. Pemain bisa waé duwé luwih saka siji kewarganegaraan.


Babagan YOUHUAN
Ningbo Youhuan didegaké ing Maret 2014, wis kira-kira 150 karyawan.marketing liwat 36 negara lan wilayah.lan serves luwih saka 200,00 pangguna tuwa ing saindhenging donya. Kanthi area 200 hektar, luwih saka 3000 meter persegi bengkel standar, duwe cetakan, pangolahan, welding, frekuensi dhuwur, cetakan injeksi, lukisan, bengkel pemurnian perakitan.Certified dening TUVISO13485.EU sertifikasi CE.
Kita setya ngrampungake masalah kesulitan lelungan kanggo populasi tuwa global. Tanggung jawab kita yaiku nambah indeks rasa seneng wong tuwa. Fokus ing pangembangan lan produksi kursi rodha listrik cerdas portabel, kursi rodha baja, kursi perawat cerdas lan macem-macem skuter mobilitas.
Youhuan ngrawat lan nglindhungi manungsa. Kita pengin nggawe kursi roda listrik sing cerdas manungsa sing bakal dadi ati lan peduli lan fokus ing pengalaman pangguna.
Ningbo Youhuan Automation Technology Co., Ltd punika Produsèn produk engergy anyar karo fasilitas testing uga-dilengkapi lan kuwat technical force.With sawetara saka sudhut, kualitas apik, prices cukup lan designs apik gayane, produk kita digunakake digunakake ing produk engergy anyar lan industri liyane.Produk kita akeh diakoni lan dipercaya dening pangguna lan bisa nyukupi kabutuhan ekonomi lan sosial sing terus-terusan.We welcome pelanggan anyar lan lawas saka kabeh lapisan masyarakat kanggo hubungi kita kanggo hubungan bisnis mangsa lan sukses bebarengan.
Ningbo Youhuan Automation Technology Co., Ltd. duweni R&D kemampuan lan wis nggarap pangembangan produk kanggo taun. 2022 Kursi Roda Listrik Lipat Kursi Roda Listrik kanggo wong cacat minangka produk sing mentas dikembangake lan didol wiwit saiki. Wiwit diluncurake, 2022 Kursi Roda Listrik Kursi Roda Listrik Lipat Ringan Murah Anyar kanggo wong cacat wis entuk pujian saka para pelanggan. Ningbo Youhuan Automation Technology Co., Ltd. netepi semangat perusahaan 'pragmatisme& inovasi' lan tujuane nggawe keuntungan kanggo para pemangku kepentingan. Didorong dening persaingan sengit ing pasar, Ningbo Youhuan Automation Technology Co., Ltd. terus yakin manawa kita kudu fokus ing R.&D lan ngembangake teknologi anyar kanggo adaptasi karo tren pasar.
|Properti:||Perlengkapan Terapi Rehabilitasi||Panggonan Asal:||Zhejiang, China|
|Jeneng merek:||merek YH||Nomer Model:||YH-E5519|
|Tipe:||Kursi rodha||jeneng:||kursi rodha listrik|
|Bahan:||Aluminium Alloy Kab||warna:||Warna sing disesuaikan|
|Logo:||Logo Custom Nampa||Fungsi:||Kesehatan|
|Bobot:||38 kg||Sampel:||Diwenehake|
|Packing:||Karton||OEM:||kasedhiya|
|Kapasitas bobot:||120 kg|
Ningbo Youhuan Automation Technology Co., Ltd
Apa Produsèn professnal kanggo kursi rodha listrik .skuter mobilitas listrik lan produk medical liyane.
Kita uga duwe tim desain apik lan berkembang 10-15 produk ajeg saben taun. We duwe model ekonomi, model biasa lan
model tingkat dhuwur kanggo pelanggan milih.
Saiki, produk kita wis didol ing saindenging jagad. Lan kita duwe reputasi apik kanggo kualitas dipercaya, workmanship apik lan
desain apik gayane. Lan Kita wis netepake hubungan koperasi strategis sing apik karo akeh pelanggan domestik lan manca, diekspor menyang
Amerika Utara, Amerika Selatan, Eropa, Aurtralia, Asia Tenggara luwih saka 80 negara, wis ukuran ageng.
Informasi dhasar
-
Taun ngadeg
--
-
Tipe Bisnis
--
-
Negara / Wilayah
--
-
Industri Utama
--
-
Produk utama
--
-
Wong sing sah
--
-
Total karyawan
--
-
Nilai output taunan
--
-
Pasar Ekspor
--
-
Pelanggan Makarya
--


dhuwur
- Rembugan Gedhe Contracts saka liwat yuta dolar (gedhe tawaran)
- Learning bab Field lan ngakses dhewek kanggo nimbulaké transformasi kanggo urip klien lan bisnis
- Nggawe lan Aja ing Space kanggo transformasi kedaden kanggo klien 'gesang.
- Sinau carane dipercaya kanggo sampeyan utama naluri (roso) supaya sampeyan duwe akses menyang Pandhuan genius sing dianggo kanggo kowe, 24/7.
- Ngerti angger-angger lan daya atine subconscious, lan carane maneh pola kanggo ndhukung gaya urip sing pengin.
- Nggunakake Niyat kanggo kanggo Guide Efektif Komunikasi lan Tindakan
- Universe minangka Timer reflektif pangilon lan apa iku menehi sampeyan akses menyang cepet lan rumiyin mangertos pengalaman klien panjenengan saiki gesang.
- Ngakses Limitless Power of Panjenengan bayangan minangka cara kanggo nimbulaké Nggeser lan transformasi ing klien Panjenengan(s) gesang.
- Appreciate lan Apply Paradoxes lagi aplikasi kanggo nggawe migunani Nggeser kanggo urip klien lan bisnis.
- Carane Damel Rapid Rapport Nganggo Klien Dadi Panjenengan bisa Maximise Panjenengan Impact karo Kurang Wektu, lan Medali Artha More.
- Tambah Penylametan klien lan dadi irreplaceable kanggo wong.
- Kuantum Tataran saka Rapport kanggo mbangun lan nyonggo dateng nganggo klien lan nyambungake karo ora ketok aspèk sing kasunyatan.
- Nggunakake Kuantum Field kanggo mbukak kunci potensial wong sak panjenengan, lan ndandani sing kasunyatan.
- Learning ing subtler aspèk komunikasi sing malah ora ngerti sampeyan ora malah ngerti.
- Pitepangan lan Integrasi saka Asas Holographic kanggo urip lan Business transformasi
- Nimbulaké Ninja-Ganti kanggo Klien saka kadohan tanpa sing sistem malah nendhang munggah fuss.
- Ngidini Bayangan bisa kanggo kowe, tinimbang marang kowe.
- Karya karo Paradoxes kanggo nguatake Panjenengan potensial kreatif lan masalah-mecahaken kabisan ing gesang.
- Ing Subtler gegayutan karo jasmani tenogo sing bisa digunakake kanggo jalaran transformasi lan Healing kanggo Klien
- Nglamar kawicaksanan ing badan Human, lan carane awak mbantu sampeyan wis nggawe pancasan luwih apik ing gesang panjenengan.
- Jelajahi trans-generational, trans-incarnational lan trans-sistemik tingkat saka marasake awakmu, lan pangowahan.
- Percoyo nggawe dhewe unik cedhak kanggo transformasi kanthi muter karo limitless kapasitas bayangan manungsa.
- Awakening luwih Rumiyin kanggo sing sing saestu sing, lan umur anyar account saka Kepemimpinan.
- Tim majeng Sales skala Panjenengan impact sosial lan Panjenengan bathi.
- Nggarap Donya Pemimpin lan exchanging Panjenengan Nilai lan wahyu.
- Gain Panetepéng lan financial kamardikan mengkono apa sing tresna
- Aplikasi sabdhoning kuantum kanggo dadi pimpinan pamikiran ing industri utawa area expertise
- Nguwasani Kuantum Field cara liwat prasetya dhisiplin tombol dibutuhake kanggo pribadi wutah; komunikasi, turah mbrawah pikiran, wektu panen positif, timer kesadaran, timer wewayangan, lan karakter alignment kanggo waé.
- Ing Push kanggo Evolusi Sadar saka nylametaké manungsa, lan carane kita wutah pribadi minangka manungsa bantuan ing proses iki.
- Greater emphasis on self transformation as the gateway to supporting the transformation of others.
- Introduction to working collaboratively with traditional healing and modern Coaching modalities.
- Mbuka kunci emosi pamblokiran using holographic change patterns.
- Connection with Mother Earth and how to utilise this connection with your clients – even in corporate situations.
- Bridging the worlds – coaching and consulting as a way to walk between the spiritual and the business realms to accelerate integration.
- Modern integration of old traditional healing modalities with todays times – how to bring the wisdom of age-old traditions into the spaces you hold with clients.
- Speaking the unspeakable – uncovering your own shadows so your clients won't be able to hide there.
Negara: Australia
Lokasi lan tanggal kanggo 2017-2018:
Nov 2017 – April 2018: The Hummingbirds
- Sesi 3: 12th – 15th April 2018
Lokasi: Byron Bay
Wektu: 10:00ing - 6:30pmish saben dina
Register utawa takon - tim Kontak Jeffrey Slayter kang
Telpon: +61 (02) 8003 5747
Email: [email protected]
Klien Komentar
Lynda Petterwood
"
Pelatih lan Konsultan Jeffrey Slayter kang mesthi dipasangake karo Heart Sales lan mesthi Bisnis wis mimpin kanggo wutah massive ing bisnis. Aku saiki porsi luwih, impacting liyane gesang ing cara kapriye lan digawe heaps dhuwit liyane. Thanks Jeffrey."
Miroslav Petrovic
"
Matur nuwun ingkang sanget kanggo nuduhake dhewe kanggo kabeh sing wis sinau. Sampeyan wis bersenjata karo kabeh pribadi praktis lan kapercayan aku kudu Tembang sembarang alangan kepelatihan aku teka tengen. "
Pam MacDonald
"
Thanks kanggo sampeyan nuduhake tips, pribadi lan pengalaman dhewe. Aku ketemu aku liyane cumadhang kanggo push wates dhewe lan saiki wis mbantu klien kanggo kasil akeh sing luwih apik lan gedhe saka aku tau bisa sadurunge. "
Amy Radunz
"
Program wis aktif kula kanggo mlumpat menyang ngedeni sandi, supaya aku bisa nggawa kabeh menyang klien Aku bakal ndhukung. Aku wis katon asil nyata saka ngandika kesempatan kanggo entuk klien. "
Marko Petrovic
"
Tangan mudhun proses paling apik wutah pribadhi lan bangunan bisnis watara penjelasan pribadhi / panemon. "
Kathleen Casagrande
"
Apa penting kanggo njaga learning ora ketompo umur apa kita supaya kita bisa pass kanggo generasi kita sabanjuré potensial Kemanusiaan saka sih-rahmat lan Jeffrey iku bisa kanggo komunikasi iki saka manah amarga dheweke wis kesadaran lan mangerténi carane mulang. "
Tammy Willenberg
"
Jeff duwe cara luar biasa saka njupuk kanggo pengalaman heartfelt cepet. Ngamati demo lan carane wong wis milih kanggo ningkatake lan pindhah ngluwihi tembung saka kaca. Aku carane wong ngemu tujuan kanggo kula ngerti lan miyak jawaban aku tinimbang nyadari ing supaya disebut "kawruh" IE. dipercaya kanggo roso dhewe aku sinau supaya akeh babagan aku lan kemampuan kawula. "
Thomas Hoyer
"
Yen sampeyan curious babagan kepelatihan transformational REAL lan owah-owahan ing donya lan donya pindhah ing lelampahan karo Jeff.
Jeff wis musna liwat kathah lan nalika iku ora bisa apa karya kanggo sampeyan, kang bisa nuduhake dalan lan nggawa sampeyan ing arah saka turah mbrawah lan gamblang. "


text:
hap.
1) Ater-ater di-
Kalepatan panyerating wuwuhan ater-ater di- saged dipuntingali saking pethikan ing ngandhap.
(a) ora bakal ilang tresnoku di nggo kowe (D. 46)
Tembung di nggo (D. 46) kalebet tembung ingkang lepat. Tembung di nggo asalipun saking tembung {di-}+anggo. Miturut Mulyana (2015: 33) prefiksasi inggih menika proses ngraketaken ater-ater wonten ing wiwitaning tembung lingga. Pramila tembung di nggo kanthi ater-ater di kedahipun dipunraketaken kaliyan tembung lingga anggo, ananging wonten pethikan ing inggil panyerating ater-ater saha tembung lingga dipunpisah. Dados panyerating tembung di nggo ingkang leres inggih menika dinggo 'dipigunakake'.
2) Ater-ater tak-
Kalepatan panyerating wuwuhan ater-ater tak- saged dipuntingali saking pethikan ing ngandhap.
(a) Wes tak tutup atiku di nggo liyane (D. 46)
Tembung tak tutup (D. 78) kalebet tembung ingkang lepat. Tembung tak tutup asalipun saking wuwuhan {tak-}+tutup. Miturut Verhaar (1976: 19) netepaken bilih afiks utawi wuwuhan menika kalebet morfem terikat. Ateges panyerating ater-ater dipungandheng kaliyan tembung lingga, tuladhanipun tembung tak+pangan dipunserat dados takpangan.
Pramila panyerating tembung tak tutup kanthi ater-ater tak-kedahipun dipungandheng kaliyan tembung lingga tutup, ananging wonten pethikan ing inggil panyerating ater-ater saha tembung lingga dipunpisah. Dados panyerating tembung tak tutup ingkang leres inggih menika taktutup 'saya tutup'. Ing ngandhap menika kapanggihaken data ingkang ngemu kalepatan ingkang sami.
(b) hapemu tak cekel kowe sewot karo bojo dewe yo hape kober dipassword (D. 149)
Tembung tak cekel (D. 149) kalebet tembung ingkang lepat. Panyerating ater-ater tak-kedahipun dipungandheng kaliyan tembung lingga cekel, ananging wonten data ing inggil panyerating ater-ater saha tembung lingganipun dipunpisah. Pramila panyerating tembung tak cekel ingkang leres inggih menika takcekel 'saya pegang'.
3) Ater-ater kok-saha mbok-
Kalepatan panyerating wuwuhan ater-ater kok-saged dipuntingali saking pethikan ing ngandhap.
(a) tresno tenanan malah tok nggo dolanan (D. 73)
Tembung tok nggo (D. 73) asalipun saking tembung {tok-}+anggo. Tembung menika lepat jalaran panyerating wuwuhan saha tembung lingga kedahipun dipungandheng. Miturut Wedhawati (2010) ater-ater kok kalebet verba pasif. Ateges panggawean ingkang dipuntindakaken dening orang kedua, piyambak (tunggal) utawi sesarengan (jamak). Tuladhanipun tembung tokpangan ({tok-}+pangan), kokgunting ({kok-}+gunting), mboksapu ({mbok-}+sapu).
Pramila panyerating tembung *tok nggo* ingkang leres inggih menika toknggo 'kamu pakai'.
Ater-ater tok gadhah variasi ater-ater kok saha mbok. Ing panaliten menika ugi kapanggihaken kalepatan panyerating wuwuhan ater-ater mbok- ing seratan cakepan tetembangan Nella Kharisma. Kalepatan saged dipuntingali saking pethikan ing ngandhap.
(b) *mbok pikir* aku ra ngerti padahal selalu tak awasi (D. 150)
Tembung *mbok pikir* (D. 150) kalebet tembung ingkang lepat. Panyerating tembung *mbok pikir* kanthi wuwuhan ater-ater mbok- kedahipun dipungandheng kaliyan tembung lingga pikir, ananging wonten pethikan ing inggil panyerating ater-ater saha tembung lingga dipunpisah. Pramila panyerating *mbok pikir* ingkang leres inggih menika mbokpikir 'kamu pikir'.
4) Ater-ater ke-
Kalepatan panyerating ater-ater ke- kapanggihaken wonten ing seratan cakepan tetembangan Nella Kharisma. Wondene kalepatan menika badhe kaandharaken ing ngandhap menika.
(a) gawe mripat iki nangis ati tansah *ke ires-ires* (D. 55)
Tembung *ke ires-ires* (D.55) menika lepat jalaran panyerating tembung *ke ires-ires* kanthi wuwuhan ater-ater ke- saha tembung lingga iris+R kedahipun dipungandheng, ananging wonten pethikan ing inggil panyerating ater-ater saha tembung lingga dipunpisah. Miturut Wedhawati (2010) ater-ater ke- kalebet verba *pasif intransitive*. Ater-ater ke- menika boten wonten gayutipun kaliyan tiyang ingkang nindakaken panggawean, ananging nedahaken bilih kadadosan ingkang
dipuntindakaken kanthi boten sengaja. Wujuding tembung lingga kanthin ater-ater ke-arupi *nomina, verba*, utawi *morfem pangkal*. Tuladhanipun tembung kepacul ({ke-}+pacul) saha tembung kegawa ({ke-}+gawa). Pramila panyerating tembung *ke ires ires* ingkang leres inggih menika keiris-iris.
5) Ater-ater sa-
Kalepatan panyerating ater-ater sa-kapanggihaken ing seratan cakepan tetembangan Nella Kharisma. Kalepatan panyerating ater-ater sa-badhe kaandharaken ing ngandhap menika.
(a) dikira pacaran jebule kekancan *sak bendino* tangane gandengan (D. 184)
Miturut Baoesastra Djawa tembung *sak bendino* (D. 184) menika lepat. Jalaran tembung menika dipunserat dados kalih tembung inggih menika saben dina. Pramila panyerating tembung *sak bendino* ingkang leres inggih menika saben dina.
b. Panyerating Panambang
Adhedhasar asiling panaliten kapanggihaken wujud kalepatan panyerating panambang (*sufiksasi*) ing seratan cakepan tetembangan *VCD* Nella Kharisma. Miturut Wiwin, dkk (2004: 11) *sufiksasi* utawi panambang inggih menika *proses ngraketaken* panambang wonten sawingkingipun tembung lingga. Wondene wujuding kalepatan panyerating ater-ater badhe kaandharaken ing ngandhap.
1) Panambang –(a)ke
Kalepatan panyerating wuwuhan panambang –ake saged dipuntingali saking pethikan ing ngandhap.
(a) roso ati ra tenang mikir ke selingkuhan tansah tak awang-awang mabur koyo layangan (D. 91)
Tembung mikir ke (D. 91) asalipun saking tembung mikir+{-ake}. Tembung mikir ke menika le


text:
nggunem lurahe | S A B D A B A T H A R A
nggunem lurahe
para dewa, begawan, satriya, dhanyang, buto caringis, gandaruwo, lsp. ingkang saweg ndungkap sangajengipun pesbuk punika, ginelaran dening babut kuning sinulam sawarnaning sesekaran arum angambar-ambar:
nuwun hawiyosipun,
tinimbang ngetipleng tanpa gunem, sapunika kula dak crita, sak crit tapi nyata, kados ing ngandhap punika:
nuju satunggaling dalu wonten tiyang mertamu. sasampunipun nepangaken, tiyang wau lajeng cariyos, "mas, sowan kula mriki punika badhe nyuwun seserepan bab dedongengan ingkang kula nate mireng wonten ing satunggaling padhepokan ulah kabatosan. suraosipun dongeng makaten: satunggaling nagari mbawahaken dhusun pinten-pinten atus. lurah dhusunipun kenging kaperang dados tigang golongan…"
perangan kapisan, lurah kebangeten, inggih para lurah ing dhusun-dhusun ingkang papanipun tebih sanget saking kitha praja. saking tebihipun saking kitha praja ngantos sawatawis wonten para lurah ingkang boten mangertos babarpisan bilih dhusunipun punika dados bawahanipun satunggaling kraton ageng kaereh ing ratu ingkang adil ambeg paramarta. mila lurah dhusun wau sanget anggenipun kumaluhur, rumaos kuwaos, nggega kajengipun piyambak, boten pisan-pisan purun ngrembag kawilujenganipun tiyang alit bawahanipun, modyar ya ben.
perangan kaping alih, lurah pekok, inggih punika para lurah ing dhusun-dhusun sapinggiring kitha praja ingkang sampun sami radi ngertos dhateng jejibahanipun. saben dinten tansah ngluhuraken asmaning ratu gustinipun. sadaya dhawuhing ratu gustinipun, tanpa dipunpenggalih rumiyin, lajeng dipuntindakaken kemawon ngantos trekadhang saged dumados benceng ceweng cengkah kaliyan suraosing dhawuh wau. lha rak kojur tenan ta yen mung rubuh-rubuh gedhang. para lurah wau sejatosipun inggih sampun mangertos bilih dhusunipun kebawah ing ratunipun, hananging meksa taksih kathah ingkang boten sumerab wonten ing pundi kedhatonipun lan kados pundi wangunipun.
perangan kaping tiga, lurah pinunjul, inggih punika para lurah ing dhusun-dhusun salebeting kitha praja. lurahipun sami pinter, sesrawungan kaliyan para narapraja raket, malah wonten lurah ingkang sampun kacelak ing ngarsa dalem sang ratu, tuwin kaluberan panguwaosipun ratu punika.
dene para lurah ingkang kalebet perangan kapisan punika sadaya sampun sami kaparingan wewaler sepinten dangunipun dados lurah, manawi sampun dumugi ing wanci kedah sowan ing ngarsa dalem.
kacariyos lurah-lurah wau sareng sampun dumugi ing wanci boten kenging nyang-nyangan kangsenan malih, kedah bidhal ing wanci ingkang sampun kapiji. kamangka sampun malih papan padununganipun ratu, marginipun dhateng kedhaton kemawon dereng sumerab, kebangeten ta? mila satemah lajeng ngawur, punapa utawi sinten kemawon ingkang karaos utawi kaanggep dados ratu gustinipun, punika lajeng kasembah-sembah. makaten lajeng klambrangan boten ngertos wonten ing pundi padununganipun piyambak punika.
lurah-lurah ingkang klebet perangan angka kalih wau, kacariyos sareng dumugi wancinipun sowan, saperangan ageng sami rumaos awrat nilar bale-griyanipun tuwin kadang warganipun, mila bidhalipun tansah dipunendhe-endhe. makaten jalaran nalika semanten saweg ngertos, bilih margi ingkang badhe dipunlangkungi punika rungsit sanget, wasana lajeng namung narimah sadumuginipun kemawon [dumugi ing pundi kemawon narimah].
lurah golongan ingkang angka tiga boten perlu kaparingan penget, wanci ingkang sampun katemtokaken sampun sumerab, semanten ugi margi ingkang anjog dhateng kedhaton inggih sampun apal karana sampun asring dipunlangkungi. srawungipun kaliyan para narapraja sampun raket, mila boten mawi ewed-pakewed manawi pinuju wancinipun sowan ing abyantara nata.
makaten ringkesaning dongeng wau. lha sapunika manawi dipungagas, you pasti tanya, "mas suryo, dongeng makaten kok lajeng dipungolonganken dhateng kawruh kabatosan, punika terangipun kados pundi?"
pancen leres manawi dongeng wau kalebet wonten ing kawruh kabatosan, awit dongeng makaten wau mahyakaken kawontenan tumitah ing ngracapada mriki.
lurah golongan kapisan wau nggambaraken wong urip sing mung trima urip bae, boten gadhah pikiran punapa-punapa salintunipun mangan, turu, lan cumbana. manawi sampun dumugi wancinipun kapundhut dening ingkang murbeng gesang, lajeng suksmanipun nunjang palang boten karuwan paranipun, bebasanipun lir kinjeng tanpa soca.
lurah-lurah perangan ingkang kaping kalih punika radi lumayan, nanging inggih taksih kathah ingkang klentu jalaran saking kirang pramananipun, dereng estu-estu mangertos lan sumerab. leres margi ingkang dipunlangkungi pancen sae, rata tur aspalan kelas siji, nanging sayegtosipun margi wau boten anjog utawi tumuju dhateng kedhaton. asmaning ratu gustinipun sampun dipunsumerabi, saben dinten dibengoki, nanging sejatosipun lurah-lurah perangan kaping kalih punika dereng mangertos dhateng ingkang dipunsembah-sembah wau. makaten wau, manawi piyambakipun sampun saged dumugi alun-alun kedhaton kemawon sampun kelebet beja.
para lurah ingkang klebet golongan kaping tiga dados pralambangipun tiyang-tiyang ingkang sampun mumpuni, wis bisa njumbuhake kawula-gusti, sampun boten kewran ing agal alus. malah tiyang wau sampun saged mangertosi wancinipun bidhal dhateng kasidan jati (alam kalanggengan). mila samubarangipun sampun sarwa-sarwi cumawis saderengipun bidhal. nalika sampun wancinipun dipunsumarekaken, pasuryanipun katingal mesem, mratandhani manawi sampun boten wonten malih ingkang dipunwas-sumelangaken, jeneng wis katrima lakune.
dedongengan ing kina pipiradanipun kasunyatan kados ing inggil punika wau mengku suraos ngupadi sanguning pejah sarana anebihi tumindak ingkang mb


Critaku Melu-Melu Milih Lan Maelu Malah Marahi Ngelu Dudu Laraning Ati Kang Diapusi
Oleh : Madagumilang
Diapusi, kaya-kaya sadurunge kembul mau kabeh duwe niyat ngepung tumpeng. Tumpeng ora sebaene tumpeng panganan pepak lelawuh enak, nanging kang dadi rebutan malah papan kanggo lelungguhan. Lelungguhan kuwi ngelingake olehe miturut marang sing didhawuhake sesepuh, dene rasa melik bakal nggendhong lali. Lali yen sajeroning weteng luwe swara kemrucuk ngundang ati kang sabar ora wani nglanggar wewalere angin lesus lan panase srengenge. Srengenge yen nedheng kuwasa madhangi ndonya masiyo mendhung ngapokake sok sapaa sambat sumuk kemringet. Kemringet lan tumetese getih nelesi loyalitas marang panguwasane sepepadha menungsa. Menungsa kang nalika nemahi asat rejeki, misuh-misuh nrithil dilalekake sedulur, mung mengkono.
Mengkono kuwi nalika aku krungu kabeh padha satru ana ing pemilu ora maelu critaku.
Ponorogo, 20 Maret 2009


text: Snow White and the Seven Dwarfs ("Putri Salju lan Pitung Kurcaci") inggih punika salah satunggaling filem animasi ingkang dipunasilaken déning Walt Disney lan dipuntayangaken wonten ing biyoskup déning RKO Radio Pictures wonten ing tanggal 4 Pebruari 1937 wonten ing Bioskop Carthay Circle ing Amérika Sarékat. Film lan wii-wijinan ingkang dipunasilaken ing jaman kuna déning Brothers Grimm, Snow White.[1]


Basel-Stadt
Basel-Stadt utawa Kanton Basel-Kota (Jerman: Basel-Stadt, basa Prancis: Bâle-Ville, basa Italia: Basilea Città, basa Romansh: Basilea Citad) yaiku salah sijiné saka 26 kanton ing Swiss. Wewengkon kawujud kawiwian dèning kutha Basel lan kotamadya Bettingen serta Riehen.
Sajarah[sunting | sunting sumber]
Kanton Basel-Kutha kacipta minangka kanton Basel kaperang dumadi loro ing taun 1833. Asil yaiku: Basel-Stadt [Basel (kutha)] lan Basel-Landschaft [Basel (negri)]. Kaperangan kang asebab ini katon Basel-Landschaft, alkasil konstitusi Basel-Kutha ora ngakoni minangka kanton Basel-Negeri.Kahanan mengkono nyiptakake konstitusi anyar ing taun (2003) kang disusun minangka ngaur kahanan kang kadadean.Kanton Basel-Kutha ngabung dèning Konfederasi Swiss ing taun 1501.
Pranala njaba[sunting | sunting sumber]
- (de) City Guide
- (de) Citymap
- (de) Official Site)
- Official Statistics
- BaselArea
- (de) (fr) Airport Basel-Mulhouse
- Port of Basel
- Webcams


text:
Gubernur Virginia ngarani abdi-abdi sing ditindakake. ' Punika priksa kasunyatan - Zee.Wiki (JV)
Gubernur Virginia ngarani abdi-abdi sing ditindakake. ' Punika priksa kasunyatan
1 Gubernur Virginia ngarani abdi-abdi sing ditindakake. ' Punika priksa kasunyatan
Gubernur Virginia ngarani abdi-abdi sing ditindakake. ' Punika priksa kasunyatan[besut]
Northam ngandika manawa dheweke ngerti
Sawise maneh, gubernur Virginia nyebabake facepalm negoro karo komentar-komentar sing gegandhengan karo ras.
Wektu iki, Gubernur Ralph Northam ngandhani "CBS This Morning" sing abdi sing ndharat ing pesisir Virginia abad kepungkur yaiku "pawongan indentured."
"Ing taun 1619, abdi-abdi sing ditugasake kaping papat saka Afrika ndharat ing pesisir kita ..." ngandika ing sawijining wawancara Minggu.
Gerah kasebut minangka perang Northam kanggo ngrampungake kapercayan umum sawisé foto saka kaca medis ing taun buku medis nampilake wong ing blackface lan liyane ing klambi Ku Klux Klan.
Gubernur Demokrat sakbanjure ngandhakake yen dheweke ana ing foto kasebut, banjur ngandhakake yen dheweke ora, banjur ngakoni yen dheweke nggunakake ireng ing taun 1980-an nalika nggunakake asmane Michael Jackson kanggo kompetisi tari.
Punika sababipun, pethikan punika nyerang
Nanging telung puluh taun sabanjure, apa sing disebut Northam budak "abdi sing ditindakake?"
"Sajrone acara anyar ing Fort Monroe, aku ngomong bab rawuh saka Afrika sing kapisan ing Virginia lan nyebut wong ing komentar minangka enslaved, " ngandika ing statement sing kasedhiya kanggo CNN. "Sejarawan nimbali kula yen nggunakake indentured luwih akurat historis - kasunyatan, aku isih sinau lan setya kanggo njaluk bener."
Partai Demokrat Virginia minangka geni
Ing ngisor iki ana nuansa: Enslaved Afrika pisanan teka ing Virginia ing taun 1619. "Sadurunge perbudakan bener dadi institusional ing jajahane, sawetara wong Afrika asring dianggep luwih kaya para abdi sing ditindakake sing dibebasake sawisé layanan rampung utawa utang wis dibayar, " Museum Nasional Afrika Amerika Sajarah & Budaya ngandika.
"Nanging, iki diganti sacara dramatik nalika taun 1641 nalika Massachusetts dadi koloni daratan pertama Inggris kanggo nglegalake perbudakan. Wiwit wektu iku, hukum hampa kolonial dadi luwih mbatesi, luwih lanjut ngusulke institusi kasebut."
Nanging pungkasane, dheweke isih budak - wong Afrika sing digawa menyang pinggir kali iki nglawan karsa, lan dipeksa bisa tanpa gaji.
Zee Wiki: Kaca dhiskusi kanggo Gubernur Virginia ngarani abdi-abdi sing ditindakake. ' Punika priksa kasunyatan
Dijupuk saka "_URL_
Kaca iki dibesut kèri dhéwé dhèk 11 Fèbruari 2019, pukul 13.23.


text: Kuwasane : lungguhe ing wulu, teguh ora kena winekang, lan ora katon.


Banyu kali wis bludag. Bu Suta langsung
bengak-bengok ngundang anake. Awake wis wiwit kerendhem banyu nganti ndhadha,
kamangka dheweke ora bisa nglangi. Bu Suta bingung tenan lan terus
ngundang-undang jenenge anake. Si Jlitheng sing digendhong wis kadhemen lan
terus ngeang-ngeong.
"Agung, tuluuung Ibu nak! Tulung….tulung ibu nak!
Tuluung… Agung…. Tuulung ibu nak! Tulung……Agung! Tulung ibu nak! Kowe neng endi
nak???" Bu Suta terus bengak-bengok ngundang anake, Agung tetep durung katon.
Wong-wong saka kampung liyane sing padha ngungsi
nganggo prau, merga kampunge kebanjiran, padha krungu lan ngerti apa sing
ditindakake Bu Suta. Wong-wong mau banjur padha tiru-tiru ngundangi jenenge
Agung.
Ana sawijining prau sing nyedhaki panggonane Bu Suta
lan menehi pitulungan. Bu Suta munggah prau karo kucinge barang. Bu Suta karo
kucinge slamet. Nanging dheweke nangis lan terus ngundangi jenenge anake.
Wong-wong tansaya rame ngundangi jenenge Agung.
"Agung….tuluuung! Kowe nengendi nak! Agung….tulung ibu
nak!" bu Suta terus bengak-bengok. Wong-wong ya melu bengak-bengok ngundangi
Agung.
Ora watara suwe Bu Suta nangis trenyuh nalika saka
adoh dheweke ngerti anake dhadhah-dhadhah. Agung neng kene….Ibu..! aku neng
kene…! Swarane banter banget. Bu Suta tambah trenyuh wektu ngerti yen Agung
tibake ora dhewekan, ning pisan karo bapake. Agung karo bapake ketemu neng
cedhak kali nalika banyune bludag. Wektu kuwi bapake Agung wis bali. Bapake pas
njikuk prau kanggo nylametake Agung lan ibune.
Wong-wong padha melu seneng masiya bandha donya ora
ana sing bisa dislametake pas banjir kuwi. Ora ana korban nyawa. Wong-wong mau
dalah pak Suta lan kulawargane njur nerusake laku marang dhaerah lor sing ora
banjir.
Sawise ora udan lan ora banjir maneh, Pak Suta karo
bojone bali neng dhaerah asale lan miwiti urip anyar. Panggonan sing dipanggoni
kuwi saiki diwenehi tenger "Tulungagung" dijupuk saka ukara-ukara sing
dibengokake Bu Suta nalika ngundang anake njaluk tulung rikala banjir kae,
sarana pepenget lan pangeling-eling menawa papan kuwi nate kebanjiran, ning
kabeh sakluwarga slamet karana bengak-bengok kuwi.
Sateruse panggonan kuwi tansaya rame. Akeh wong neneka
sing sabanjure manggon neng kono. Tulung Agung sing ana rong pangucap dadi sak
pangucap Tulungagung supaya luwih gampang dieling-eling. Iku sing dadi mula
bukane kutha Tulungagung.
(Kapethik
saking buku BANDHA WARISAN: Antologi Dongeng Jawa kaca 35-38, penerbit Sanggar
Sastra Jawa Yogyakarta; Lembaga Kajian Budaya Surakarta; CV. Radhita Buana,
kanthi ewah-ewahan sawetawis).


text: 13. Dene aku iki ing têmbe mêsthi bali marang ngarsaning Allah Pangeranku.


/ kalawan sira sang prabu / muwa satingalira / sang nata gawok dhateng Bagendha Yusup / pekik rupane kaliwat / muwa caya anelehi//
30. //La sakeing wadyanira / sami gawok cengeng kan aningali / sang prabu sira amuwus / ataken ing adagang / endi pangulu kang dera iringiku / matur mangke kang adagang / atudu ing sira Malik//
31. //Kang gek sang nata miyarsa / kagawokan nyananira narpati / Bagendha Yusup angulu / sami ing upasuba / kaliwat pangupasubae sang prabu / pun Malik mangkya angucap / ing sarencangira sami//
32. //Ing salawas isun l iwat / ora kaya mangko ing desa iki / pindho sataun to isun / kampir ing desa nora / nana napa ora na taken ing isun / sajeg isun noli boca / sang nata l iwat marma si//
33. //Henengena sang adagang / kocapa to mangko dera sang kawi / Bagendha Yusup kawuwus / ing mulening Pangeran / anurunaken malekat kali atus / sami ambakta sanjata / kinen rumaksa angering//
34. //Nabi rasul angandika / sakehing wong punika wonten ugi / rumaksa in awakipun / malaekat ing sira / saking pramulenira yang sukma luhur / mangke ing kawulanira / ing wali kalawan mukmin//
35. //Sami marek kang malekat / ing Bagendha Yusup sami ngideri / angraksa tangi lan turn / samya rupa manusa / satingalira Nabi Yusup muwus / ataken ing malaekat / sapa to sira puniki//
36. //Sumaur kang malaekat / amba kinen denira Sang Yang Widi / rumaksa ing tuwan iku / lan kinen angiringa / sampun ing mangkana sang prabu amuwus / iki kang katong dening syap / ena nisun duk ing nguni//
37. //Kang kinen ngupasubaha sapakene / idhepen iya iki / tudu ing Bagendha Yusup / sarwi kinen linggiya / dene parek apajar impen sang prabu / uni anakening ring wang / idhepen wewekas neki//
38. //Mangko to sakarsanira / idhep isun Bagendha Yusup angling / wewekas isun sang prabu / aja nembah brahala / aja maro pangeran supaya luput / sira ing api naraka l ingira sang prabu aris//
39. //Iya apa karep ira / Bagendha Yusup karep isun iki / konen to brahala ningsun / asujuda ing sira / kesa sang prabu layan Bagendha Yusup / sarawu irang pratimas / brahala sujud tumuli//
40. //Brahala ika sawusnya / sujud ing Bagendha Yusup anuli / aniba dhewek wus rempu / sang nata kapenetan / ya to dadi Islam dadya amintuhu / agendha Yusup to sira kalangkung tinami tami//
41. //Kalangkung sinubasuba / sira Malik sarencangira sami / sasajen rawu aselur muwa kang / pupundhutan / ake warnane tan kantun sekul susu / pan sami abukti sira / muwa Nabi Yusup singgi//
42. //Samya rasa wane sira / datan telas sasajene binukti / saking barkat Nabi Yusup / ya to sang prabu mulet / ing malekat to ngiring Bagendha Yusup / samya ngideri ing sira / a inggi datan atebi//
43. //Sang prabu mangke ngandika / kulehe tan dera ken sami bukti / ngandika Bagendha Yusup / sarwi mesem to sira / manawi tuwa tan wru ing wong puniku / iku balaning pangeran / tan anginum tan abukti//
44. //Kang pinangka buktinira / puji maring sang yang wisesa singgi / dhikir mangka inumipun / ataken srinarendra bala punapa to arane puniku / Bagendha Yusup ngandika / kinen angraksaha singgi//
45. //Sang prabu axis ngandika / bala punapa to arane iki / Bagendha Yusup amuwus / arane malaekat / kinen rumaksaha dening Yang maring / sun sarya angiringa pisan / kinen denira Yang Widi//
46. //Henengakena aksana / kang kocapa panggere ing Yang Widi / pratistha ciptaning ratu / aptyana rereana / sangkane Yusup anger rang desa kudus / dening kasmaraning rupa / apekik kang wau prapti//
47. //Sang prabu akening bala / karsanira kinen sami nyegati / wong salaksa kali ewu / samya nunggang turangga / nyegating adagang kinen deng sang prabu / karsa pinalayokaken / Bagendha Yusup puniki//
48. //Sampun ing mangkana kenas / Nabi Yusup ian kang adagang sami / ya to kapapag ing ngenu / bala srinara nata / anunggang turangga sampun ing kapethuk / lan Bagendha Yusup tiyang agung cengeng aningali//
49. //Mangkana mali wong syarga / tatkalanira ningali Yang Widi / kali atus taun / iku datan eling ing Kendra / ladat ing syarga datan ana kang ketung / dening liwat oneng ing Yang / lan ladate aningali//
50. //Anulya kantaka pisan / tigang diva lawase ora nglilir / dening gawoke andulu / kabe ing warnanira / Bagendha Yusup tan kawarna ing ngenu / prapti desa ari sama / mandheg to sadaya sami//
51. //Bagendha Yusup anyipta / ing sarira dhewek sajroning gali / sakehing jalma tumuwu / ora na kaya ingwang / sakehing apekik ora kaya isun / saksana lumampa prapta / ing jro desa aningali//
52. //Kabe wong desa punika / warnanira samya apekik pekik / lir warnane Nabi Yusup / punang wong ing jro desa / tan ana ningal i ing Bagendha Yusup / dadi amiyarsa syara / ning sukma Yusup puniki//
53. //Unining syara angucap / nyananira ora kaya sireki / ponake kawula nisun / kang amadhaning sira / ing dunya iki kabe kawula nisun / dadya rupane wong desa kaya Nabi Yusup iki//
PUPUH V
S I N O M
1. //Wonten secarita nira / Bagendha Musa puniki / duk sapocapan ian sukma / ing luhur prawata uni / anenedhang Yang Widi / ayuning ngalana iku / ing sira sang Yang Sukma / muwa cipta nireng ngati / uki luhur wukir tursina mangkana//
2. //Ra na kawula ning Yang / ang kadya isun puniki / kaparek ing Sang Yang Manon / wani matur ing Yang Widi ya to Nabi Musa ka / -turunan syara puniku / e Musa nyananira / ora na kaya sireki / anoliya sira kanan keri nira//
3 //Ya to Nabi Musa sira / anoli mangke sira gyis / ing kiwa tengenira no / ana wong sewu puniki / kiwa tengene sami / anungga warnanipun / tekaning yang gon anggon / muwa tetekenireki / kados tetekenira Bagendha Musa//
4. //Sami nenedhang Pangeran / kaya panenedhaneki / ya to Nabi Musa sira /


pengkeran tumuju puser.
- Pikir wening nyawiji manjing wonten ing cakra puser (Manipura Chakra), dangunipun kirang langkung 5 detik, nunten ing batos makaping-kaping ngungelaken angka pilihanipun. Ing salajengipun, angka kabeta mandhap miyos ula-ula pengkeran tumuju brutu.
- Pikir wening nyawiji manjing wonten ing cakra brutu (Muladhara Chakra), dangunipun kirang langkung 5 detik, nunten ing batos makaping-kaping ngungelaken angka pilihanipun.
Teknik meditasi kados sampun kababar ing ajeng wau kapetang minangka satunggal puteran. Prayogi katindakaken kaping 2 ngantos 5 puteran gumantung kaliyan kawontenan, kalodhangan papan lan wekdal, saha kasaguhan panjenengan.
Ing salajengipun, kita ngancik dhateng tataran putus tatasing lakubrata, inggih punika:
- Pikir wening nyawiji manjing kanthi sareh wonten ing palarapan/pitma. Anggenipun nyawiji sampun ngantos methentheng, kadamel laras kemawon.
- Manawi pikir sampun saged sareh, nunten ngentha-entha angkanipun sinambi ing batos makaping-kaping ngungelaken angka pilihanipun kanthi alon lan laras, nanging sampun ngantos kebat kliwat alonipun utawi kapara malah kesesa punapa dene tumpang suh.
- Proses ing ngajeng wau kalajengaken watawis 5 ngantos 10 menit, saged ugi langkung, gumantung kaliyan kasaguhan panjenengan sauger boten dipunpeksa. Kanthi alon dangunipun wekdal kagem meditasi ing tembe saged kaulur ngantos kirang langkung 20 menit.
Ing salebeting nglantih nindakaken rantamaning patrap pratikeling laku brata kados ingkang sampun kawedharaken ing ajeng wau, panjenengan boten perlu mbayangaken neka-neka kajawi namung wening nyawiji tumuju dhateng angka pilihanipun lan titik-titik cakra ingkang sampun katemtokaken wau. Perangan sanesipun ingkang prayogi pikantuk kawigatosan, inggih punika kita kedah ngupadi papan lan wekdal ingkang ajeg kagem meditasi.
PERANGAN KAPING SEKAWAN
MUNDHUT WOHING SESEREPAN
Ing salebeting kita nindakaken rerangkening proses Meditasi Angka, seserepan punika mujudaken tataran ingkang tuhu wigatos sanget. Sasampunipun rampung nindakaken sadaya siklus meditasi, prayogi mundhut wohing seserepan. Hewadene caranipun kados kapratelakaken ing andhap punika:
- Anglampahi Savasana, inggih punika sare mlumah kanthi laras tanpa bantal, suku kalih radi kapenthang sakedhik, asta kalih kasalonjoraken urut badhan, ugi radi kapenthang, epek-epeking asta kalumahaken. Pikiran wening, nyawiji manjing wonten ing pitma, tansah emut dhateng angka pilihanipun. Wondene pinten menit anggenipun nglampahi, punika dangunipun nyumanggakaken gumantung kaliyan kalodhangan wekdal lan kabetahan panjenengan piyambak. Manawi ing salebeting nindakaken proses punika kita ngantos katileman, kasinggihan dipunturuti kemawon karana punika sampun nama limrah. Nalika wungu padatanipun sarira lajeng karaos seger nyamleng. Seserepan punika sae sanget kagem ngusadani sarira ingkang sewaunipun lungkrah.
- Manawi papanipun sakinten kirang nyeceki, teknik seserepan punika saged katindakaken kanthi tetep lenggah sila, socanipun melek, kasadharan kanthi alon dipunreh kaarah tumuju dhateng sarira piyambak lan gumelaring ruangan sakupeng. Sasampunipun melek lan kesadharan dhateng gumelaring ruangan sakupeng panjenengan sampun manteb malih, samangke nembeh kepareng ngebahaken sariranipun alon-alon.
Makaten wau sampun kapratelakaken sedaya rantaman trap empaning meditasi ingkang saged katindakaken saben dinten dangunipun 40 menit.
PERANGAN KAPING-GANGSAL
Meditasi 5 Menit kagem Tetiyang ingkang Super Sibuk
Meditasi Angka ugi anggadhahi teknik ingkang mligi kagem tetiyang ingkang sibuk sanget utawi karana kawontenan wekdal lan papan ingkang boten nyekapi kangge nindakaken sedaya rerangkening meditasi kados sampun kagelar gulung ing ngajeng wau. Teknik punika kaparingan tetenger Meditasi 5 Menit, sanadyan kasunyatanipun saged ugi namung mbetahaken wekdal 1 menit utawi kapara malah langkung saking 5 menit.
Meditasi 5 Menit punika katindakaken kaping 5 saben dintenipun, inggih punika:
- Enjing, ngepasi melek nalika wungu langsung lenggah sila ngadhep srengenge.
- Nalika lenggah ing kursi kantor saderengipun nindakaken pakaryanipun (nalika ngurubaken komputer lan pakaryan sanesipun).
- Saderengipun dhahar siang.
- Saderengipun kondur saking kantor.
- Saderengipun mapan sare.
Praktek Meditasi kagem tetiyang sibuk punika kaperang dados sekawan pratelan, inggih punika:
- Konsentrasi wonten ing 5 titik cakra. Kawiwitan saking pikir wening nyawiji manjing wonten ing cakra dhasar ingkang dumunung wonten ing brutu, lajeng kabeta minggah dhateng cakra puser, katarik minggah malih dhateng cakra jantung/ati, konsentrasi minggah malih dhateng cakra tenggak, kabeta minggah malih dhateng cakra pitma ing palarapan. Ing salajengipun, saking cakra pitma kabeta mandhap tumuju dhateng cakra tenggorokan, mandhap malih dhateng cakra ulu ati, mandhap malih dhateng cakra puser, wusana kabeta mandhap dumugi cakra dhasar.
- Sami kaliyan nginggil, inggih punika konsentrasi wonten ing 5 titik cakra, nanging teknik ingkang punika katambahan kaliyan mapanaken "angka pilihan" wonten ing saben cakra. Kawiwitan saking pikir wening nyawiji manjing wonten ing cakra dhasar ingkang dumunung ing brutu sinambi ing batos mungel angka pilihanipun, lajeng konsentrasi katarik minggah tumuju puser sinambi nyebataken angka pilihanipun, kasadharan kabeta minggah malih dhateng cakra jantung/ulu ati sinambi mungel angka pilihanipun, lajeng angka kabeta minggah malih tumuju dhateng cakra tenggak sinambi ngambali mungel angka pilihanipun, lajeng angka kabeta minggah malih dhateng cakra pitma/palarapan. Saking cakra pitma, kasadharan lajeng kabeta mandhap dhateng cakra tenggorokan, mandhap malih dhateng cakra ulu ati, mandhap malih dhateng cakra puser, mandhap mal


text:
Rowosari kuwe salah siji desa nang Gubug, kabupaten Grobogan, propinsi Jawa Tengah, Indonesia.
Referensi


êgipun pakêmpalan agêng wau.
2. Kadospundi anggènipun Rukun Wanodya badhe lajêng kasêsa lumêbêt dados warga, awit wêkdal samantên P.P.I. dèrèng ngawontênakên anggêring pakêmpalan (sêtatutên).
3. Nitik wara-wara saking Mataram rumiyin, parêpatan agêng wau lakar sawêg nêmbe badhe angadani adêging badan pakêmpalan, mila lêrês sangêt utusan Rukun Wanodya botên tumuntên dados warga. Prakawis punika botên pisan adhasar botên sarujuk dhatêng adêging P.P.I. O, botên pisan-pisan, ananging dhatêngipun ing Mataram wau pancèn dèrèng angsal wêlingan panguwaos (mandhat) dados manawi Rukun Wanodya badhe dados warganipun P.P.I. sampun tamtu kêdah karêmbag kalihan sadaya warga rumiyin.
Kawontênanipun Rukun Wanodya ing Mataram wau botên manjila miyambaki, awit pakêmpalan: Putri Budi Sêjati ing Surabaya, tuwin sadaya pakêmpalan sanèsipun, ugi sami nêdha palilah badhe karêmbag rumiyin.
--- 574 ---
Mandar manawi wontên tiyang ingkang kala samantên lajêng kasêsa dados warganing P.P.I. punika ragi kirang sarujuk kalihan lampahipun pakêmpalan, kajawi bilih nalika pangkat saking griya sampun ambêkta mandhat, kula lajêng botên sagêd sundhul atur malih, namung kadospundi sagêdipun angrêmbag tuwin angsal mandhat wau, awit parêpatan ing Mataram wau nêmbe badhe angawontênakên badaning pakêmpalan, dados dèrèng paja-paja wontên sêtatutênipun.
Palêsthaning atur puwara muhung sumôngga para maos.
Wara St. Ranumiharja. Wèltêprèdhên kaping 2 Mèi 1929.
Kawruh Sawatawis
Tiyang Kêmbar
Sambêtipun Kajawèn nomêr 36.
Ing Kajawèn kapêngkêr nyariyosakên ing bab prayogining pangupakara lare, ingkang dipun tindakakên dening tiyang ahli. Lan mênggahing salajêngipun, bayi ingkang dipun upakara kados makatên punika, dumugining sawatawis agal, wujudipun saya andêmênakakên, awit tansah ajêg pangupakara tuwin panjagining kasarasanipun.
[Grafik]
Wujuding bayi kêmbar tiga ingkang dipun upakara sae.
Sayêktosipun patrap pangupakaraning lare punika sanadyan tumrap tiyang siti, ing jaman sapunika ugi sampun kathah ingkang nelad, nanging taksih pilih-pilih.
Sapunika mangsuli ing bab wujudipun tiyang kêmbar, sampun tamtu kemawon manawi dipun tingali satunggal-satunggal, tiyang botên sagêd ambedakakên, nanging manawi dipun titi sayêktos, tamtu pinanggih wontên titikipun ingkang beda.
Ing bab makatên punika mêntas pinanggih wontên ing Berlijn, ing nagari ngriku dipun wontênakên sayêmbara têtandhingan wujuding tiyang kêmbar, pamênangipun badhe dhawah ing tiyang kêmbar ingkang plêg ing warni. [war...]
--- 575 ---
[...ni.] Wusana ingkang angsal ganjaran namung tiyang kêmbar kalih rakit.
Para maos kados sagêd anggalih, bilih ingkang angsal pamênang wau tamtu ingkang sampun pêpilihan piyambak, têgêsipun inggih wontên tiyang kêmbar sanès-sanèsipun, nanging botên kêpilih, jalaran kêtingal gèsèhipun. Ewadene manawi dipun nyatakakên saèstu, tiyang ingkang sampun kêpilih wau inggih taksih wontên gèsèhipun, inggih punika pinanggih gèsèh untunipun. Dados têrang bilih tuwuhing badanipun manungsa punika beda-beda, lan nama botên anèh.
Sapunika gêntos nyariyosakên bab wêwatêkan, mênggahing tiyang kêmbar kathah tiyang ingkang mastani nunggil wêwatêkanipun, punika inggih mèmpêr manawi dipun piridakên ing kalaning taksih bayi utawi lare, makatên malih manawi têrus nunggil sapanggenan, ewadene ugi botên kenging dipun têtêpakên makatên, awit mokal saupami rumaganging pôncadriyanipun tiyang kalih sagêd sami. Saya malih manawi angèngêti ing bab panggulawênthah sapanunggilanipun, punika sampun gênah cêtha pinanggihing bedanipun.
Mênggah pinanggihing bedanipun wêwatêkan wau, wontên cêcariyosanipun pêthikan saking Sêrat Detypen van Monte Carlo karanganipun Tuwan Oppenheim cêkakaning cariyos kados ing ngandhap punika:
Kacariyos ing nagari Londhon wontên sawênèhing grap mariksakakên sariranipun dhatêng sawênèhing dhoktêr linangkung. Dhoktêr wau anggènipun mariksa sariranipun Tuwan Grap taliti sangêt, saha lajêng pratela: Tuwan Grap mirid saking pamariksa kula, hêm, Tuwan Grap, panjênêngan punika kantun sugêng sataun êngkas.
Ing sanalika ngriku Tuwan Grap inggih malênggong sangêt, dene yuswanipun kantun cumpèn makatên, lan kadospundi malih, sarèhning wêcaning dhoktêr sampun gawang-gawangan, dados kêpêksa nampèni kanthi panarimah ing panggalih susah. Ewadene mêksa taksih angambali pitakèn, punapa yuswanipun punika botên kenging dipun tambak malih.
Dhoktêr amangsuli: Kadospundi ta, nun, punapa kula kagalih matur dora, pamriksa kula sampun titi sangêt.
Tuwan Grap wangsul saking panggenaning dhoktêr kanthi susah ing panggalih, tanpa kêndhat tansah anggagas-gagas pados wêwêngan, kadospundi sagêdipun manggih pangimur, wusana nyut wis, tak gawe kabêcikan. Tuwan Grap lajêng badhe têtirah dhatêng Montêkarlo. Ing sadèrèngipun tindak, Tuwan Grap sumêrêp nonah bêbau toko, ingkang gêsangipun kêtingal botên sênêng. Lajêng dipun taros, punapa purun tumut Tuwan Grap, namung prêlu bingah-bingah wontên purug, lan sadaya kabêtahanipun dipun sanggi ing Tuwan Grap, botên badhe kacuwan, tur sarwa ingkang nomêr satunggal.
Nonah mangsuli purun, nanging punapa kenging ambêkta nakdhèrèkipun jalêr, punika ing


text: 36. Waspadakna ingkang dadi sirik, lakonana kang kinon ing sarak, poma aja ngelirake, kang cinegah ing rusul, ngedohana ingkang atebih, iku laku utama, lakune wong luhung, mokal jaising Pangeran, dunungena kang terang padha semangkin, iku wong asih suksma.


text:
Top 100 Quotes Inspirational Paling Dhuwur Kanggo 2020 - Quotes Pedia
108 kutipan lan tembung
Kabeh kita mbutuhake dhukungan supaya maju ing ngarep. Ora preduli kepiye kita nganggep awake dhewe mandhiri, kadhangkala kita mbutuhake push sing dibutuhake nalika ora cukup kanggo awake dhewe.
Pancen apik banget ing posisi kaya ngono, nanging kita ora bakal kelangan pangarep-arep lan nimbang awake dhewe dadi awake dhewe.
Sanajan sampeyan ora bisa menehi inspirasi utawa nyurung awake dhewe, ana akeh wong sing apik ing jagad iki sing bisa ditemokake, sing tilar kawicaksanan lan tembung sing menehi inspirasi kanggo mbantu kita ngatasi kahanan sing beda ing urip.
Sampeyan bisa nemokake saran ing tembung kasebut. Coba ngerti makna sejati lan gunakake kanggo entuk inspirasi.
Sampeyan kudu bangga sanajan ing wayah mikir sampeyan ora nyukupi kanggo awake dhewe, sampeyan dhewe wis bisa nemokake solusi kanggo mbantu sampeyan maju.
Paling akeh kuotasi inspirasi paling apik dening wong-wong sing misuwur saka saindenging jagad pragmatis lan duwe pengarep-arep. Dheweke mbantu sampeyan supaya bisa ngimpi lan ngupayakake nggayuh tujuane.
Gawe repositori saka kuotasi inspirasi paling apik manawa sampeyan nemokake supaya sampeyan bisa katon maneh nalika sampeyan pengin. Malah yen sampeyan ora ngadhepi kahanan sing angel, ngliwati kutipan kasebut ngisi optimisme lan pengarep-arep.
Penting banget kanggo njunjung semangat positif iki supaya bisa maju lan nggayuh urip sing larang regane.
iki kuotasi inspirasi bisa dadi kanca sampeyan sing ora bakal ninggalake sampeyan nalika mbutuhake. Ngerti manawa sampeyan bisa ngandelake lan ngupayakake bandha kasebut kanthi apik.
Urip teka munggah. Kabeh kita duwe perjalanan unik sing ndadékaké kita macem-macem…
Yen sampeyan pengin nelukake rasa wedi, aja lungguh ing omah lan pikirake. Metu lan dadi rame. - Dale Carnegie
Ora preduli carane wani wong, kabeh kita duwe rasa wedi dhewe. Bisa uga batang saka…
Kejujuran minangka kebijakan sing paling apik. - Benjamin Franklin
Aja stres. Gawe paling apik. Lali sing liyane. - Ora dingerteni
Yen aku ora bisa nindakake samubarang sing apik, aku bisa nindakake samubarang cilik kanthi cara sing apik. - Martin Luther King Jr.
Meh kabeh kita mikir nindakake perkara gedhe ing urip. Lan ana sing bener kaya…
Yen sampeyan pengin entuk kabegjan, mungkasi njaluk ijin. - Brian Tracy
Kadhangkala kita gagal nggayuh target sing dikarepake. Salah sawijining sebab utama sing gagal ...
Sadurunge nyerah, pikirake sebabe sampeyan tahan nganti suwe. - Anonymous
Kabeh kita duwe impen lan hawa nafsu. Kabeh kita kepengin entuk target tartamtu ing urip lan…


text:
Mielec (Jerman Mühlenz) iku sawijining kutha ing Polen. Kutha iki sing ndunungi 61.288 jiwa.
Kutha ing Polen


Jubin vitrified: bangunan omah modern lan bisnis saiki asring duwe kothak vitrified sing ditandur ing lantai. Jubin kasebut noda, banjur ngrusak bukti sing ndadekake dheweke cocog kanggo spasi sing sibuk. Vitrifikasi uga nggawe permukaan sing ora apik sing ora bisa ngresiki lumahing kothak kanthi gampang amarga impelabilitas kanthi cairan utawa rereged. Jubin sing vitrifies iki beda-beda pola bayangan, lan rampung. Mangkono, sing duwe omah bisa nggawa desain sing unik kanthi gaya kaya ngono kanggo desain apa wae. Iki minangka sawetara ukuran kothak sing populer: 24 x 24 inci, 32 x 32 game, lan 24 x 44 inci.


Kanguru
Kanguru menika salah setunggaling kéwan khas Australia.[2] Kejawi misuwur dados kéwan ingkang lucu, kanguru ugi saged mlumpat nalika pidhah panggènan.[2] Kathah panliti ingkang nliti kénging menapa kanguru mlumpat nalika pindhah panggènan.[2]
Nalika nembé lair, kanguru enèm bobotipun namung setengah gram.[2] Anak kanguru menika manggèn wonten ing kanthong ibunipun kirang langkung sangang wulan.[2] Anak kanguru manggèn wonten ing kanthong ibunipun supados aman saking bebaya.[2]
Kanguru siti[sunting | sunting sumber]
Kanguru siti nggadhahi nami Latin Thylogale Brunni.[3] Kanguru siti menika salah setungaling kéwan asli Indonésia.[3] Kanguru siti asalipun saking Papua.[3] Sanajan taksih setunggal kluwarga kaliyan Kanguru Australia, ananging bèntenipun saged dipunpirsani saking ukuran badanipun.[3]
Kanguru siti Papua utawi ingkang limrahipun dipunwastani Lau-Lau déning para pedunung, ukuranipun alit.[3] Kanguru siti inggilipun kirang langkung namung 90 cm.[3] Déné bobotipun mboten langkung saking 10 kg.[3] Kanthi menika, kanguru siti dados kanguru ingkang paling alit sadonya.[3]
Habitat aslinipun kanguru siti menika wonten ing wana subtropis saha padhang Savana.[3] Kanguru siti menika nggadhahi sifat ingkang mboten mbebayani dhumateng manungsa.[3] Kanguru menika langkung saged dados réncangipun manungsa tinimbang kanguru Australia.[3] Kanguru siti ugi kalebet kéwan ingkang saged punah, amargi habitat kanguru siti menika sangsaya kirang saha kathah kanguru ingkang dipuncepeng.[3] Kanguru ingkang sampun dipuncepengi menika limrahipun lajeng disadé.[3]
Panganan kanguru siti inggih menika ron-ronan, woh-wohan, saha umbi.[3]
Cathetan suku[sunting | sunting sumber]
- ^ Groves, C. (2005-11-16). Wilson, D. E., and Reeder, D. M. (eds). ed. Mammal Species of the World (cithakan ka-3 ed.). Johns Hopkins University Press. pp. 64 & 66. ISBN 0-801-88221-4. _URL_
- ^ a b c d e f (id)techno.okezone.com(dipunundhuh tanggal 7 Oktober 2011)
- ^ a b c d e f g h i j k l m n (id)gembiralokazoo.com(dipunundhuh tanggal 7 Oktober 2011)


text:
7 | Babad Banyumas | SJ.16 | A.30.04a |
| 104.8 | Babad Bedhaning Ngayogyakarta | SJ.19 | HA.28a |
| 104.9 | Babad Betawi (Pakualaman ) 1a | SJ.22 | B.12.03 |
| 104.1 | Babad Betawi (Pakualaman ) 1b | SJ.23 | B.12.01 |
| 105.1 | Babad Betawi (Pakualaman ) 1c | SJ.24 | B.12.03 |
| 105.2 | Babad Betawi (Pakualaman ) 2a | SJ.25 | B.13.01 |
| 105.3 | Babad Betawi (Pakualaman ) 2b | SJ.26 | B.13.02 |
| 105.4 | Babad Betawi (Pakualaman ) 2c | SJ.27 | B.13.03 |
| 105.5 | Babad Betawi (Pakualaman ) 3a | SJ.28 | B.14.01 |
| 105.6 | Babad Betawi (Pakualaman ) 3b | SJ.28a | B.14.03 |
| 105.7 | Babad Betawi (Pakualaman ) 3c | SJ.29 | B.14.02 |
| 105.8 | Babad Dipanagara | SJ.52 | NR.218 |
| 106.1 | Babad Blambangan Natadiningrat | SJ.30 | W.69.06 |
| 106.2 | Babad Blambangan Natadiningrat | SJ.32 | HA.22 |
| 106.3 | Cariyos Tawang Alun | SJ.33 | W.69.07 |
| 106.4 | Babad Blambangan Purwadisastran | SJ.36 | G.21 |
| 106.5 | Babad Blambangan Purwadisastran | SJ.37 | G.22 |
| 106.6 | Babad Blambangan Purwadisastran Onomastikon | SJ.38 | W.69.01 |
| 106.7 | Babad Blambangan Purwadisastran Onomastikon II | SJ.39 | W.69.02 |
| 106.8 | Babad Blambangan Purwadisastran Onomastikon | SJ.40 | W.69.09 |
| 106.9 | Babad Blambangan Natadiningratan,Tawang alun; Konsep Onomastikon. | SJ.41 | W.69.14 |
| 106.1 | Pratelan isinipun; Babad Cirebon, Primbon Cirebon; Serat Ki Kures. | SJ.42 | NR.207 |
| 106.11 | Pratelan isinipun Babad Cirebon | SJ.44 | L.21.09 |
| 106.12 | Babad Cirebon | SJ.45 | G.148 |
| 106.13 | Babad Demak | SJ.46 | NR.111 |
| 107.1 | Pratelan isinipun Babad Demak IV | SJ.48 | L.21.07 |
| 107.2 | Babad Demak, Suluk, Warna-warni | SJ.51 | NR.128 |
| 107.3 | Babad Demak Galah Dumugi Matara. | SJ.58b | A.34.10a-b |
| 107.4 | Babad Demak Galuh, Isp | SJ.59 | A.34.09 |
| 107.5 | Babad Demak Banjaransari Ing Galah | SJ.60 | G.140.a-b |
| 107.6 | Babad Demak Galuh Majapahit | SJ.61 | A.34.08 |
| 107.7 | Babad Demak Banjarsari Ing galuh | SJ.189 | L.15.03 |
| 107.8 | Babad Demak Dipanagara | SJ.56 | L.23.01 |
| 107.9 | Babad Demak Dipanagara | SJ.57 | L.14.05a |
| 107.1 | Serat Samud (Pegon) | CI.110 | NR.154 |
| 108.1 | Kinderspelen, Dolanan bocah ing Klaten 2 | UR.22 | NR.511a |
| 108.2 | Kinderspelen, Dolanan bocah ing Klaten 3 | UR.23 | NR.511b |
| 108.3 | Kinderspelen, Dolanan bocah ing Klaten 4 | UR.24 | NR.180a-b |
| 108.4 | Kinderspelen; Antwoorden op en.... | UR.25 | G.5 |
| 108.5 | Serat Pandelwan Pengetan | SJ 26 | B.52.03 |
| 108.6 | Tatacaranipun nikahan sarana | UR.28 | G.86 |
| 108.7 | Serat Tata cara Pakaulan | UR.30 | NR.159 |
| 108.8 | Serat tata cara Pakaulan | UR.31 | B.30a-b |
| 109.1 | Aanteekeningen Roskott Kreamer | W 18.01-02 | BA.206 |
| 109.2 | Aanteekeningen Roskott Kreamer | W.18.06 | BA.207 |
| 109.3 | Aanteekeningen Jonker op Gericken en Roorda | W.50.03 | BA.210 |
| 109.4 | Aanteekeningen Gemaakt op Reizen naar Banyuwangi. | W.70.11 | BA.214 |
| 109.5 | Aanteekeningen Gemaakt op Reizen naar Banyuwangi | W.70.12 | BA.215 |
| 109.6 | Verklaringen Banyuwangi Woorden I-III | W.70.04 | BA.216 |
| 109.7 | Banyuwangi Woorden met Verklaring | W.70.06 | BA.217 |
| 109.8 | Banyawangi ringkasan; uit KBM IV | W.70.09 | BA.218 |
Title
No.
109.10
109.11
Title
Catatan Hadiwiyata; Pawicantenan cara Banyumasan.
Catatan Hadiwiyata; Wangsalan ing tanah Purbalingga.
Pro
W.5
W.
je
6.1
56.
ct
2
05
Shelf No.
BA.189
BA. 290
| 109.12 | Lijst Banyuwangi Woorden | W.70.01 | BA.334 |
|---|---|---|---|
| 109.13 | Sapurya Atmakartaya | W.64.01 | BA.335 |
| 109.14 | Lijst Banyoewangi Woorden I | W.70.02 | BA.336 |
| 109.15 | Lijst Banyoewangi Woorden II | W.70.03 | BA.337 |
| 109.16 | Keterangan Murat Maksudipun Tembung 2 | W.31.34a | BA.338 |
| 109.17 | Pamor | A.14.08 | KR.6 |
| 109.18 | Bab Dapuring Keris | A.19.06 | KR.1 |
| 110.1 | Cariyosipun para empu | NR.75 | KR.3 |
| 110.2 | Sejarah Keris | NR.381 | KR.7 |
| 110.3 | Sejarah Empu | NR.276 | KR.8 |
| 110.4 | Sejarah Empu | G. 82 | KR.9 |
| 111.1 | Catur Pandaha I | CH.7 | NR.371 |
| 111.2 | Catur Pandaha II | CH.8 | NR.372 |
| 112.1 | Catur Pandaha III | CH.9 | NR.373 |
| 112.2 | Catur Pandaha IV | CH.10 | NR.374 |
| 113.1 | Catur Pandaha V | CH.11 | NR.375 |
| 113.2 | Serat Damarwulan | CH.13 | NR.48 |
| 113.3 | Damarwulan | CH.14 | NR.125 |
| 114.1 | Serat Jayabaya | CH.29 | NR.243 |
| 114.2 | Paramayoga (Tembang) | CH.31 | NR.172 |
| 114.3 | Serat Gendrayana | CH.34 | NR.342


text:
Sastra Jawa - Kuran Jawi, Bagus Ngarpah, 1905, #1885 (Bagian 14)
5. Patine siji-sijine umat ora bisibisa. andhisiki utawa ngèrèni pêpêsthène kang tinulis ana ing Lohmahphul.
8. (Dhawuhing Allah): Ingsun ora nurunake Malaikat, kajaba yèn ana pêrlune Ingsun utus nurunake siksa. Mênawa Ingsun nurunake Malaikat, dadi paniksane wông kaphir iku tanpa disarantèkake.
môngka wis kêtatalan, wong kuna kang ora manut marang Rasule padha Ingsun rusak.
16. Ingsun wis nganakake lintang buruj rolas. (Lintang Buruj rolas iku 1. lintang Khadzal, 2. lintang Tsur, 3. lintang Juza,4. lintang Saraban, 5. lintang Asad, 6. lintang Sunbulah, 7. lintang Mizan, 8. lintang Pakrab, 9. lintang Gos, 10. lintang Jaddi, 11. lintang Dalwu, 12. lintang Khub. Jalalèn). Ingsun dokokake ana ing langit, minôngka rêrêngganing langit, asri dinêlêng ing wong.
18. Kajaba setan kang ngisê-isêpngisêp-isêp. pangrungu saka para malaikat, iku ana kang wani munggah, ewadene banjur dibalangi malaikat kalawan gêni lan lintang.
20. Mangkono uga bumi mau Ingsun dokoki barang kang dadi panganira, lan panganing kêbe kêbo. sapi sapêpadhane, kang satêmêne ora dadi ingonira, (Allah piyambak kang paring pangan).
33. Iblis nuli munjuk ing Allah: Kawula môngsa puruna sujud dhatêng manungsa ingkang Tuwan damêl saking siti cêmêng garing winoran toya, ngantos dados êndhut mambêt saking dening laminipun.
52. Nalika padha mara dhayoh marang omahe Nabi Ibrahim, têkane nganggo uluk salam, (sampeyan mugi kasugêngana), barêng wis sawarasawatara. suwe, Nabi Ibrahim matur marang dhayohe: Kula punika ajrih dhatêng sampeyan. (Awit botên karsa dhahar sêsêgah kula).
54. Nabi Ibrahim banjur takon kanthi eram: Sarèhning kula punika sampun sêpuh (rabi kula ugi sampun sêpuh), sameyansampeyan. têka ambêbingah dhatêng kula badhe gadhah anak, punika kadospundi sagêdipun kalampahan.
75. Kang mangkono iku, tumrap wong kang padha mikir, mêsthi dadi tôndha yêkti.
77. Siksa kang nêmpuh para umate Nabi Lut iku, tumrap wong kang pracaya ing Allah, mêsthi dadi tôndha yêkti.
81. Wong ing Khijir mau padha Ingsun gêlari tôndha yêkti pirang-pirang, nanging padha malengos ora pracaya.
85. Enggon Ingsun gawe bumi lan langit, lan barang kang ana antarane bumi lan langit, iku ana gawene, karsaningsun ora liya mung anggêlarake kanyataan (dadia tôndha yèn Ingsun iki Pangeran kang Esa), lan manèh dina kiyamat iku ora bisa wurung kêlakone. (He Mukhammad), awit saka iku sira malengosa marang para umatira kang kaphir kalawan bêcik.
11. Allah nukulake têtanduran ing sawah lan uwit jaitun lan kurma lan anggur, apadene sarupaning wowohan, nganggo banyu udan mau. Kabèh iku migunani ing sira. Kang mangkono iku tumrap wong kang padha gêlêm mikir, mêsthi dadi tôndha yêkti yèn Allah iku Mahakawasa.
mêsthi dadi tôndha yêkti pirang-pirang.
13. Lan manèh Allah maringake marang sira samubarang kang wis digawe dening Allah ana ing bumi warna-warna rupane. Kang mangkono iku tumrap wong kang padha bisa eling, doyan pitutur bêcik, mêsthi dadi tôndha yêkti.
14. Allah iku kang nyungkêmake sagara, diparingake marang sira, supaya sira padha mangana iwake kang ora asin, lan supaya sira apèka rêrênggan kang sira ênggo pêpaospêpaès. saka ing sagara mau (kayata mutyara lan mêrjan sapêpadhane), apadene sira andêlêng prau padha wira-wiri layar ana ing sagara mau, lan supaya sira padha golèka kauntungan saka sih kanugrahaning Allah. Allah ênggone pêparing kang mangkono mau, supaya sira padha sukura ing Allah.
29. Sawise rusak, besuk dina kiyamat Raja Namrud sabalane mau, padha dirèmèhake kalawan disiksa, ing kono Allah ngandika: Endi kang sira dêgake dadi têtimbangan Ingsun biyèn, kang sira ênggo garan nyulayani wong kang padha pracaya marang Ingsun. Ing nokono. wong kang padha diparingi kawruh nyata (iya iku para Nabi) padha calathu: Ing dina iki siksa kang ngrèmèhake mêsthi nêmpuh marang sarupane wong kaphir.
34. Kang padha dipulung nyawane dening Malaikat pati, wong mau padha mukmin suci saka maro tingal. Para Malaikat padha ambagèkake marang wong mukmin mau, têmbunge: Sampeyan sami kasugêngana, sumôngga sampeyan lajêng sami malêbêt ing suwarga, ganjaranipun anggèn sampeyan anglampahi sae.
ngêntèni dina kiyamat. Kang mangkono iku uga wis dilakoni umat sadurunge sira. Allah ênggone ngrusak marang umat kuna mau ora jênêng nganiaya, malah para umat mau nganiaya marang awake dhedhewe,dhewe. sarana ênggone duraka lan kaphir.
37. Wong maro tingal padha ngucap mangkene, mênawa karsaning Allah iku (têmên anglarangi wong nyêmbah liyane Allah) môngsa kêlakona aku dalah para lêluhurku, padha nyêmbah barang-barang liyane Allah, (sarèhne kêlakon, aku dalah para lêluhurku padha nyêmbah liyane Allah, dadi têtela iku iya karsaning Allah kang wis diparêngake), lan manèh môngsa kêlakona aku ngaramake barang-barang kalawan karêpku dhewe, awit aku dudu Allah, (dadi ênggonku ngaramake barang-barang sakarêp-karêpku dhewe iku pancèn wis kaparêng karsaning Allah). Kang mangkono mau kabèh wis dilakoni dening para umat kuna, sadurunge wong maro tingal iku [i...]
46. Para Rasul mau padha Ingsun kanthèni tôndha yêkti pirang-pirang, sarta padha Ingsun paringi kitab. Ing mêngko Ingsun andhawuhake Kuran marang sira Mukhammad, supaya sira nêrang-nêrangna marang manungsa samubarang kang didhawuhake dening Allah marang manungsa mau, lan supaya manungsa mau pad


text: Gapura kuwe salah siji kecamatan nang , Jawa Timur, Indonesia.


ana, wontên kang ngungsi dhatêng ing Matawis. Baris ing Maduntên sampun dumugi ing Kajoran lajêng sami masanggrahan ing Taji, dene baris kang mêdal ing Samawis inggih sampun dumugi ing Trayêm, sakilèning Matawis, lajêng masanggrahan, sarta sampun utusan dhatêng ing Taji, sami ubanggi dintên, sarênga pangrampidipun ing nagari Matawis.
Ing nagari Matawis inggih sampun sumêrêp, yèn mêngsah [mêng...]
--- 311 ---[...sah] Maduntên dhatêng amaju kalih, têtiyang ing Matawis sami gègèr, agiris manahipun. Tiyang ingkang sami sumêja angungsèkakên anak bojo, botên kantênan solahipun. Wondene para putra santana tuwin bupati mantri sampun angrakit gêgaman, sami tata baris wontên ing alun-alun. Pangeran Dipati Anom nyuwun pamit dhatêng ingkang rama, sumêja amêthukakên prang, ingkang rama inggih anglilani, Pangeran Dipati Anom lajêng bidhal, sarta ingkang rayi-rayi tuwin para bupati mantri, sawontênipun tiyang Matawis kêrig sadaya, nanging ing waktu punika tiyang Matawis sami kuwur manahipun, kaèngêtan dhatêng anak bojonipun tuwin barang darbèkipun. Ênggèning sami tumut mêthukakên mêngsah punika amung saking ajrih kapêksa ing bandaranipun. Dados botên wontên tiyang ingkang gadhah kakêndêlan. Sadaya manahipun sami ajrih sarta kêkês kemawon. Baris agêng sampun mêdal saking alun-alun sarta angatos-atos. Dene baris Maduntên inggih sampun bidhal saking ing Taji, dumugi ing Pajarakan lajêng têmpuh ing prang wontên ing Kaliajir, arame prangipun. Baris Maduntên kang wontên ing Trayêm sampun ngangsêg dumugi ing Talagawana, lajêng campuh prang, tiyang Matawis kuwur prangipun. Sabab mêngsahipun maju kalih, sarta aningali tandangipun pangamuking tiyang Maduntên kados banthèng [ba...]
--- 312 ---[...nthèng] kanin tuwin kados sima arêbat daging, bala Matawis bibrah manah sarta tatanipun. Lajêng dhadhal sami lumajêng dhatêng salêbêting kitha. Ing salêbêting nagari Matawis jêjêl tiyang kang sami ngungsi tuwin tiyang kang sumêja mêdal dhatêng sajawining nagari, sami ulêng-ulêngan. Tiyang èstri sami nangis gumêrah, botên kantên-kantênan solahipun. Dene para putra santana tuwin bupati mantri, sadaya sami baris wontên ing alun-alun ajagi, bilih wontên karsanipun sang prabu amêthukakên prang, nanging sang nata botên karsa mêdali prang, sabab sampun sumêrêp ing papêsthining Allah, yèn nagari Matawis sirna panjênênganing ratu, sarta sampun jangkêp satus taun karaton ing Matawis. Sang prabu punika jumênêng ratu wêkasan. Dados sang nata wau sampun narima panggalihipun. Karsanipun sang prabu badhe atilar karaton, sumêja kèngsêr saking ing Matawis. Lajêng parentah pradandosan dhatêng para garwa tuwin para èstri salêbêtipun kadhaton sarta kadhawahan sami ambêktaa rajabrana utawi arta sakuwawinipun. Tiyang salêbêting kadhaton pating bilulung sarta sami nangis. Sang nata gugup ing galih, amirêng suraking mêngsah kang andhêsêk kitha sarwi angrayah ambêboyongi, griya-griya sakiwatêngêning kadhaton sami binêsmenan. Sarêng ing wanci dalu sang nata lolos saking kadhaton sagarwaputranipun [sagarwa...]
--- 313 ---[...putranipun] sadaya tuwin abdi jalêr èstri ingkang sami trêsna inggih sami andhèrèk. Kala jêngkaripun sang prabu atilar pura panuju ing malêm Akad, tanggal kaping 18 wulan Sapar ing taun Be ôngka 1600.
Lampahipun sang nata saking kitha Palèrèd ngilèn bênêr, mampir ngujung dhatêng astana Magiri, lajêng nyabrang lèpèn Praga, sang nata nitih dipôngga, para èstri sami numpak kapal tuwin tandhu, para putra inggih êndhèrèk[6] sadaya, sang prabu ing samargi-margi tansah nênggak waspa, sakalangkung mêmêlas, lampahipun pinêlak.[7] Ajrih bilih katututan ing mêngsah.
Ing enjingipun tiyang Maduntên sami sumêrêp, yèn sang nata sampun lolos ing dalu sagarwaputranipun. Ki Tumênggung Mangkuyuda ing Sampang lajêng angêbroki ing kadhaton. Saisining kadhaton sami rinayah binoyongan. Tangis gumêrah swaranipun, ingkang sami katilar ing sang prabu sakalangkung mamêlas. Ki Tumênggung Cakraningrat sampun kacêpêng dhatêng Dhandhang Wacana, lajêng kakintunakên dhatêng ing Kadhiri, sampun katur ing Sang Prabu Trunajaya, nanging Trunajaya botên kolu yèn amêjahana dhatêng ingkang paman. Cakraningrat lajêng kabucal dhatêng wana Lodhaya, panêjanipun Trunajaya ingkang paman wau supados pêjah amargi dipun môngsa ing drubiksa. Dene Ki Mangkuyuda kang ngêbroki kadhaton Matawis wau [wa...]
--- 314 ---[...u] lajêng parentah dhatêng Dhandhang Wacana anututi lolosipun sang prabu. Dhandhang Wacana inggih nuntên bidhal sabalanipun, akanthi Dhaèng Marewa, Busung Mêrnung lan Ngabèi Wôngsaprana, lampahipun agêgancangan. Tiyang Matawis ingkang kacandhak pinêjahan. Ingkang nut dhinedhelan. Èstrinipun kadamêl sawênang-wênang, barang babêktanipun pinêndhêtan.
Kacariyos lampahipun sang prabu, sampun nyabrang lèpèn Bogawônta mêdal ing Rawa, anjog ing tanah urut sèwu, para garwa tuwin putra botên pisah kalihan sang nata, amung Pangeran Dipati Anom ingkang lumampah wontên ing wingking ragi têbih, lampahipun arangu-rangu, ing batos angajêng-ajêng utusanipun Trunajaya, sarêng sampun antawis botên wontên utusan, Pangeran Dipati Anom lajêng anututi ingkang rama. Lampahipun sang prabu sampun dumugi ing dhusun Karanganyar, taksih tanah Pagêlèn. Wontên ing ngriku sang nata dipun begal ing tiyang dursila, para èstri sami dhinedhelan. Sang n


text: Ing layang Tajusalatin,


Golek
GOLF CART Panjenengan
BATERAI LITHIUM
- Ganti baterei timbal-asam -
Apa sampeyan butuh daya ing lapangan golf, ing dalan, ing kutha, utawa ing banyu, sampeyan bisa ngandelake kualitas, entheng, andal JB BATTERY LiFePO.4 batre
Baterei JB BATTERY LiFePO4 dirancang kanggo ngganti baterei asam timbal. Dheweke bisa ngirim pengalaman tanpa repot. Kanthi salah sawijining baterei lithium sing dipasang ing mobil golf sampeyan, sampeyan ora bakal kudu ngisi cairan maneh.
JB BATTERY daya baterei lithium-ion - baterei luwih kuat!
Perusahaan JB BATTERY minangka produsen baterei golf cart profesional, kita ngasilake kinerja dhuwur, siklus jero lan ora njaga baterei lithium-ion. Kita nggawa baris lengkap baterei LiFePO4 kanggo nyuplai mobil golf, skuter mobilitas, kendharaan kacepetan rendah, UTV, ATV, lan liya-liyane. Kabeh baterei plug-and-play kita modular, supaya sampeyan bisa nyambungake bebarengan ing seri utawa podo karo kanggo daya liyane. Baterei JB BATTERY LiFePO4 golf cart baterei luwih kuat, umur maneh saka baterei Lead-Asam, lan iku uga bobot entheng, ukuran cilik, luwih aman lan drive maneh, We ngrancang kanggo nempel ing panggantos kanggo baterei Lead-Asam.
Apa baterei paling apik kanggo cart golf?
Timbal-Asam VS Lithium
Minangka pemain golf modern, sinau babagan baterei kanggo cart golf sampeyan minangka olahraga sing penting. Baterei mobil golf listrik njamin gerakan sampeyan ing lapangan golf lan dalan. Nalika milih baterei kanggo cart, iku perlu kanggo mbandhingaké baterei Lead-asam lan baterei lithium kanggo milih tengen.
Pros lan cons baterei cart golf Lithium
Sadurunge mlumpat ing bandwagon Baterai Lithium Ion, deleng pro lan kontra produk kasebut. Nalika keuntungan sing hard kanggo regejegan, isih ana sawetara drawbacks potensial kanggo nimbang. Apa sampeyan nggunakake baterei Lithium Ion utawa ora, sampeyan kudu ngerti babagan teknologi lan inovasi industri paling anyar.
Paket baterei Lithium iron fosfat JB BATTERY kanggo gerobak golf, nyedhiyakake paket baterei 12V 24V 36V 48V 60V 72V Lithium ion khusus 50V 60V 80V 96V 100V 105V karo 110Ah 150Ah 200Ah 300Ah 400Ah XNUMXAh XNUMXAh XNUMXAh XNUMXAh XNUMXAh mobil listrik liyane lan mobil listrik liyane.


text: 96. Ajang Pencarian bakat di taun 90an ASIA BAGUS….


text: Basa Jawa: Wikipedia:IPA kanggo basa Rusia


text:
Prastawa
Lair
Séda
314


text: Katon ing prospek fisherie ...


text: wis ono kang...cekidot